hotchpotch/miracl-hf-unified huggingface dataset:
อิเซซากิ
"สำหรับอิเซซากิที่เป็นเขตในเมืองโยโกฮามะ ดูที่เขตอิเซซากิ"
อิเซซากิ () เป็นเมืองในจังหวัดกุมมะ ประเทศญี่ปุ่น ตั้งอยู่บริเวณจุดกึ่งกลางกลางของเกาะฮนชู ศูนย์กลางของเมืองอิเซซากิอยู่ห่างจากเมืองมาเอบาชิเมืองหลวงของจังหวัดกุมมะ 15 กิโลเมตร และอยู่ห่างจากศูนย์กลางกรุงโตเกียว 95 กิโลเมตร ในปี พ.ศ. 2551 มีจำนวนประชากร 210,706 คน เป็นเมืองที่ใหญ่เป็นอันดับที่ 4 ในจังหวัดกุมมะ
ฟูกูชิมะ (เมือง)
เมืองฟูกูชิมะ () เป็นเมืองหลักของจังหวัดฟูกูชิมะ ภูมิภาคโทโฮกุ ประเทศญี่ปุ่น มีขนาดพื้นที่ทั้งสิ้น 746.43 ตารางกิโลเมตร ในปี 2007 มีจำนวนประชากรประมาณ 289,483 คน ฟูกูชิมะตั้งอยู่ทางทิศเหนือห่างจากกรุงโตเกียวประมาณ 250 กิโลเมตร และอยู่ทางทิศใต้ห่างจากเมืองเซนได ประมาณ 80 กิโลเมตร
ฟูกูชิมะได้รับความเสียหายจากเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 ทำให้ขาดแคลนน้ำประปาและเชื้อเพลิง รถไฟหยุดบริการเนื่องจากรางรถไฟได้รับความเสียหาย
โรงไฟฟ้านิวเคลียร์ฟุกุชิมะไดอิชิซึ่งตั้งอยู่ห่างจากเมืองฟูกูชิมะประมาณ 63 กิโลเมตร ได้รับความเสียหายจากเหตุการณ์แผ่นดินไหวและคลื่นสึนามิ ทำให้อุปกรณ์เครื่องมือขัดข้องและปลดปล่อยสารกัมมันตรังสีจำนวนมากออกมาภายนอก ทำให้รัฐบาลญี่ปุ่นต้องประกาศมาตรการป้องกันภัยกัมมันตรังสีจากโรงไฟฟ้านิวเคลียร์ ซึ่งส่งผลกระทบต่อชุมชนโดยรอบโรงไฟฟ้า อย่างไรก็ตาม พลเมืองของเมืองฟูกูชิมะไม่ได้รับผลกระทบมากเท่าใดนัก
ชาลส์ กู๊ดเยียร์
ชาลส์ กู๊ดเยียร์ (; 29 ธันวาคม ค.ศ. 1800 – 1 กรกฎาคม ค.ศ. 1860) เป็นวิศวกรการผลิตและนักเคมีชาวอเมริกัน มีผลงานที่สำคัญคือ การผลิตยางที่มีคุณภาพดีขึ้น โดยผสมกำมะถันและใช้ความร้อนสูง (Vulcanization)
อาชีพเดิมของกู๊ดเยียร์คือการทำธุรกิจเครื่องมือโลหะ วันหนึ่งเขาเห็นยางเสี่อมสภาพจำนวนมากกองอยู่หน้าโรงงาน เขาจึงทดลองหาวิธีที่เหมาะในการแปรรูปน้ำยางให้เป็นยางคุณภาพดีอยู่ตลอดเวลา แต่กู๊ดเยียร์ก็ล้มเหลวหลายครั้ง จนกระทั่งพบว่าการผสมผงแมกนีเซียมและปูนขาวเข้ากับน้ำยาง ก่อนจะทาด้วยกรดไนตริก จะทำให้ยางแห้งไม่ไหลเยิ้มและไม่แข็งกระด้าง
กระนั้นก็ดี กู๊ดเยียร์ได้คิดค้นต่อไปและพบว่า การผสมยางเข้ากับกำมะถันแล้วผึ่งด้วยไอน้ำภายใต้ความดันที่พอเหมาะ นานประมาณ 2-4 ชั่วโมง จะทำให้ได้เนื้อยางที่มีคุณภาพดีที่สุด แม้ว่าเขาจะสามารถทำให้ยางมีคุณภาพดีจนสามารถแปรรูปเป็นผลิตภัณฑ์นานาชนิดได้ แต่ตัวกู๊ดเยียร์เองกลับยากจน และเสียชีวิตอย่างคนสิ้นเนื้อประดาตัวในปี ค.ศ. 1860
วิสามัญฆาตกรรม
วิสามัญฆาตกรรม () เป็นการที่เจ้าพนักงานฆ่าผู้อื่นตายโดยอ้างว่าเป็นการปฏิบัติราชการตามหน้าที่ หรือฆ่าผู้อื่นตายระหว่างที่เขาอยู่ในความควบคุมของตน โดยอ้างว่าเป็นการปฏิบัติราชการตามหน้าที่
วิสามัญฆาตกรรมนั้นเป็นฆาตกรรมที่เจ้าพนักงานกระทำโดยปราศจากการอนุมัติตามกระบวนการยุติธรรมหรือตามวิถีทางแห่งกฎหมาย เพราะฉะนั้น โดยสภาพแล้ว จึงเป็นความผิดตามกฎหมาย
วิสามัญฆาตกรรมเกิดขึ้นจนกลายเป็นสิ่งสามัญในตะวันออกกลาง (โดยมากใน ดินแดนปาเลสไตน์ อิสราเอล และอิรัก), อัฟกานิสถาน, บังกลาเทศ, ปากีสถาน, จาไมกา, โคโซโว, อเมริกาใต้, อเมริกากลาง, รัสเซีย, อุซเบกิสถาน, ฟิลิปปินส์ และ ประเทศไทย
คำว่า "วิสามัญฆาตกรรม" ในภาษาไทยนั้น ปรากฏใช้ครั้งในรัชกาลพระบาทสมเด็จพระปรเมนทรมหาวชิราวุธ เมื่อมีการตรา "พระราชบัญญัติชันสูตรพลิกศพ พ.ศ. 2457" เมื่อวันที่ 22 เมษายน 2457 โดยมาตรา 7 แห่งพระราชบัญญัติดังกล่าว ว่า
""การชันสูตรพลิกศพผู้ถูกฆาตกรรม กำหนดตามพระราชบัญญัตินี้เป็น 2 ชั้น คือ สามัญ ชั้น 1 วิสามัญ ชั้น 1 ผิดกันดังอธิบายต่อไปนี้ คือ"
""ข้อ 1 ฆาตกรรมอันเป็นวิสามัญนั้น คือ ผู้ตายตายด้วยเจ้าพนักงานฆ่าตาย ในเวลากระทำการตามหน้าที่ ยกตัวอย่างดังเช่น เจ้าพนักงานไปจับผู้ต้องหาว่าเป็นโจรเป็นผู้ร้าย แลฆ่าผู้ต้องหาว่าเป็นโจรเป็นผู้ร้ายนั้นตายในเวลาจับ ดังนี้เป็นต้น เรียกว่าเป็นเหตุวิสามัญ"
""ข้อ 2 ฆาตกรรมอันเป็นสามัญนี้ ผู้อื่นแม้เป็นข้าราชการหรือเป็นเจ้าพนักงานกระทำให้ตาย โดยมิได้เกี่ยวแก่กระทำการตามหน้าที่ ให้ถือว่า เป็นฆาตกรรมอย่างสามัญ""
ลุย
ลุย เป็นบทประพันธ์ของ เสนีย์ บุษปะเกศ เคยนำไปสร้างเป็น ภาพยนตร์ไทย ในชื่อเดียวกัน สร้างโดย ไฟว์สตาร์ กำกับโดย รุจน์ รณภพ นำแสดงโดย สมบัติ เมทะนี, สรพงษ์ ชาตรี, อรัญญา นามวงศ์, มยุรฉัตร เหมือนประสิทธิเวช, ดวงใจ หทัยกาญจน์, อุเทน บุญยงค์ ออกฉายในปี พ.ศ. 2520
จากนั้นทางสถานีโทรทัศน์สีกองทัพบกช่อง 7 บอร์ดคณะกรรมการพิจารณาการบริหารช่อง 7 ได้อนุมัติ ได้นำบทประพันธ์นี้มาทำเป็นละครซึ่งผู้จัด บริษัท ดีด้า วิดีโอ โปรดักชั่น จำกัด ตอนแรกวางตัวบทพระเอกไว้ที่ ณัฐวุฒิ สกิดใจ แต่ด้วยเหตุที่ว่า ณัฐวุฒิ สกิดใจได้ย้ายไปอยู่กับสถานีไทยทีวีสีช่อง 3 แทน ต่อมาบทดังกล่าวเป็นของวีรภาพ สุภาพไพบูลย์ ประกบคู่กับนางเอกของช่อง 7 มากมาย เช่น จีรนันท์ มะโนแจ่ม,ภัทรธิดา พัชรวีระพงษ์, อคัมย์สิริ สุวรรณศุข, มรกต กิตติสาระ เป็นต้น นอกจากนี้ยังมีนักแสดงอื่น ๆ อีกมากมาย ไม่ว่าจะเป็น แซมมี่ เคาวเวลล์, เขตต์ ฐานทัพ, ภาณุ สุวรรณโณ, ดนัย สมุทรโคจร ออกอากาศในคืนวันพุธ-พฤหัสบดี ระหว่างวันที่ 20 เมษายน พ.ศ. 2554 - 16 มิถุนายน พ.ศ. 2554 ในเวลา 20.25 น. และออกอากาศอีกครั้ง วันอังคารที่ 30 กรกฎาคม พ.ศ. 2556 ทุกวันจันทร์ - ศุกร์ เวลา 13.00 - 14.55 น.
ลุย เป็นละครโทรทัศน์ที่มีเรตติ้งเป็นอันดับ 4 ของปีของช่อง 7 โดยมีเรตติ้งเฉลี่ยอยู่ที่ 14.6 คิดเป็นจำนวนผู้ชม 9.260 ล้านคน
จูดาส (เพลง)
จูดาส หรือ ยูดาส () เป็นเพลงบันทึกโดยศิลปินอเมริกา เลดี้ กาก้า เพลงยูดาสได้เปิดตัวทั้วโลกในวันที่ 15 เมษายน พ.ศ. 2554 แต่งและร้องโดย เลดี้ กาก้า เป็นเพลงที่พูดถึงผู้หญิงในความรักในอดีตและคนที่ทรยศพระเยซู จูดาสมีเสียงร้องคล้ายกับซิงเกิ้ลก่อนหน้านี้เช่น"Poker face", "Love Game", "Bad Romance" และ "Alejandro" ทำนองการร้องก็คล้ายกับเพลงบอร์นดิสเวย์ซึ่งเนื้อหาในมิวสิกวิดีโอโดยนำเนื้อหาในพระคัมภีร์ไบเบิลมาแสดงในแบบของเธอ ซึ่งกาก้าแสดงเป็นแมรี แม็กดาเลน และมี Norman Reedus แสดงเป็นยูดาส ซึ่งทำให้ผู้นับถือศาสนาคริสต์นิกายคาทอลิกไม่พอใจอย่างมากที่กาก้านำพระคัมภีร์มาหาผลประโยชน์ใส่ตัว และบอกว่าจะทำการยื่นฟ้องหลังจากมิวสิกวิดีโอยูดาสออก
มิวสิกวิดีโอของเพลง Judas ได้ลงในเว็บไซต์ Youtube เมื่อวันที่ 3 พฤษภาคม 2554 โดยเนื้อหาในมิวสิควีดีโอเป็นเรื่องราวของแมรี่ แม็กดาเลน จูดาส พระเยซู โดยได้รับแรงบันดารใจจากเรื่องราวในพระคัมภีย์ไบเบิ้ล โดยเล่าถึงการทรยศของจูดาส ที่ขายพระเยซูให้กับพวกทหาร โดยสถานที่ใช้ถ่ายทำมิวสิควีดีโอคือ ยูนิเวอร์เซล สตูดิโอ ฮอลลีวูด โดยสามารถรับชมได้ที่ http://www.youtube.com/watch?v=wagn8Wrmzuc
รังสิต เนาวกุล
รังสิต เนาวกุล กาญจน์ ไทย สาวเซ็กซี่ นักร้องเสียงหลัก,รูปร่างของวง (Main Voice) 13 ตุลาคม ค.ศ. 1995 (18 ปี)
ปนัสยา กิตติกถากุล
ปนัสยา กิตติกถากุล ชื่อเล่น เน็ท เกิดเมื่อวันที่ (9 กันยายน 2538) เป็นนักร้องชาวไทย ผู้เข้าแข่งขัน รายการ เดอะสตาร์ ค้นฟ้าคว้าดาว ปี 12 อดีตสมาชิกเกิร์ลกรุ๊ป วง แคนดี้มาเฟีย
ปนัสยา เกิดเมื่อวันที่ 9 กันยายน พ.ศ. 2538 จบการศึกษาระดับมัธยมศึกษาจากโรงเรียนนานาชาติแอ๊ดเวนต์รามคำแหง และระดับปริญญาตรีจากคณะบริหารธุรกิจ มหาวิทยาลัยนานาชาติแสตมฟอร์ด มีพี่น้องทั้งหมด 3 คน โดยเป็นลูกคนเล็ก
ผลงานเพลงร่วมกับวงแคนดี้ มาเฟีย
ปล.ในอัลบั้มมีเพลงของ candy mafia ที่ร้อง 4 เพลงคือเพลง
เพิ่งรู้ว่า...รักรักรัก,Mafia,Alzheimer และ Blink Blink
ปล.ในอัลบั้มมีเพลงของ สมาชิก candy mafia ที่ร้อง 2 เพลงคือเพลง
นิทานเรื่องเก่า : เน็ท Candy Mafia และ ฟ้าฝน...คนเหงา : แบมแบม Candy Mafiaเน็ท ปนัสยา ได้เข้ามาประกวดรายการ เดอะสตาร์ ค้นฟ้าคว้าดาว ปี 12 ได้รับหมายเลขรหัส *5
แขกรับเชิญ คอนเสิร์ต The Battle of BFF Concert ของ อ๊อฟ ปองศักดิ์ รัตนพงษ์ นิว จิ๋ว นภัสสร ภูธรใจปิยนุช เสือจงพรู ร่วมกับ พรีน รวิสรารัตน์ พิบูลภานุวัธน ปิ่น พรชนก เลี่ยนกัตวา เจนนี่ รติพันธ์ พันธ์พินิจ น้ำผึ้งธนัญญา รักแก้ว เพชร เผ่าเพชร เจริญสุขปิงปอง,เต๋อ,ไดอารี่ตุ๊ดซีส์ และ หญิงรฐา โพธิ์งามได้ไปต่อหรือไม่!? เมื่อ "เน็ท แคนดี้มาเฟีย" กลับมาสานฝันตัวเองอีกครั้ง ในเวทีนี้??
facebook fanpage เน็ท
twitter ของ เน็ท
@nettiie.nett ig ส่วนตัวของเน็ท เดอะสตาร์
ภูเขาไฟตาอัล
ภูเขาไฟตาอัล () เป็นกลุ่มภูเขาไฟอยู่บนเกาะลูซอน ประเทศฟิลิปปินส์ มีลักษณะเป็นแอ่งภูเขาไฟรูปกระจาดอยู่บนเกาะเล็ก ๆ กลางทะเลสาบตาอัล อยู่ทางตอนใต้ของเกาะลูซอน ในเขตจังหวัดบาตังกัส ห่างจากกรุงมะนิลา 50 กิโลเมตร เนื่องจากมีลักษณะเป็นแอ่งภูเขาไฟโผล่ขึ้นกลางทะเลสาบ บางครั้งจึงเรียกภูเขาไฟนี้ว่า "เกาะภูเขาไฟ" (Volcano Island)
เนื่องจากภูเขาไฟนี้ยังมีการปะทุอย่างรุนแรงอยู่เสมอ และมีผู้เสียชีวิตเป็นจำนวนมาก จึงถูกกำหนดเป็นสถานที่ห้ามประชาชนตั้งถิ่นฐาน การปะทุครั้งรุนแรงที่สุดเกิดขึ้นในปี ค.ศ. 1754 และ ค.ศ. 1911 มีผู้เสียชีวิต 1,335 คน ภูเขาไฟนี้เกิดปะทุครั้งสุดท้ายเมื่อปี ค.ศ. 1977 แต่ปัจจุบันได้แสดงสัญญาณบ่งบอกว่าอาจเกิดการปะทุในเวลาอันใกล้นี้
พระมงคลสิทธิการ (พูล อตฺตรกฺโข)
หลวงพ่อพูล อดีตเจ้าอาวาสวัดไผ่ล้อมเกิดในนามสกุล "ปิ่นทอง" เมื่อวันที่ 5 พฤศจิกายน พ.ศ. 2455 ในรัชกาลของพระบาทสมเด็จพระมงกุฎเกล้าเจ้าอยู่หัว เป็นบุตรคนที่ 6 ใน นายจู และนางนำเนียง ปิ่นทอง ท่านจบการศึกษาในระดับชั้นมัธยมศึกษาปีที่ 4 ที่โรงเรียนวัดห้วยจระเข้ นครปฐม เมื่อปี พ.ศ. 2471 จากนั้นได้ฝึกอ่านเขียนอักษรขอมและแพทย์แผนโบราณจาก "ปู่แย้ม ปิ่นทอง" ผู้ซึ่งมีศักดิ์เป็นปู่แท้ๆของท่าน และได้รับการถ่ายทอดวิชา คาถาอาคมจาก หลวงพ่อจ้อย วัดบางช้างเหนือ หลวงพ่อแช่ม วัดตาก้อง หลวงปู่กลั่น หลวงพ่อเงิน วัดดอนยายหอมในวัยหนุ่มหลวงพ่อพูลชอบฝึกและศึกษาวิชามวยไทยจนเป็นนักมวยฝีมือดีคนหนึ่ง จนมีอายุครบเกณฑ์ทหาร หลวงพ่อพูลได้ถูกเกณฑ์ไปสังกัดทหารม้า เป็นทหารรักษาพระองค์ที่สะพานมัฆวาน โดยต่อมาท่านได้รับยศเป็นนายสิบตรี
หลังจากท่านปลดประจำการ ท่านได้อุปสมบทเป็นพระภิกษุเมื่อเดือนพฤษภาคม พ.ศ. 2480โดยมี พระครูอุตตการบดี (หลวงปู่สุข ปทฺวณฺโณ)เป็นพระอุปัชฌาย์ หลังท่านบวช ได้พำนักอยู่ที่วัดพระงาม ศึกษาเล่าเรียนจนสอบไล่ได้นักธรรมชั้นตรี เมื่อ พ.ศ. 2482ในระหว่างนี้เองท่านได้ให้ความสนใจศึกษาด้านการเจริญสมาธิจิตฝึกฝนวิปัสสนากรรมฐาน ตามคำสอนควบคู่กับการศึกษาวิชาอาคม ซึ่งได้รับมอบหมายจาก "ปู่แย้ม ปิ่นทอง" ที่วัดพระงามนี้ท่านจึงได้มีโอกาสได้ฝากตัวเป็นศิษย์ของ หลวงพ่อพร้อม วัดพระงาม พระเกจิที่ท่านเคราพมากที่สุดคือ หลวงพ่อเงิน วัดดอนยายหอม ได้รับคำแนะนำในการเจริญสมาธิภาวนา การเขียนอักขระเลขยันต์ ปลุกเสกวัตถุมงคล วิชาอาคมต่างๆหลวงพ่อเงินเมตตาเป็นคนถ่ายทอดอย่างไม่ปิดบัง
ต่อมาท่านได้ย้ายมาธุดงค์ที่ป่าเขาลำเนาไพรฝึกฝนสมาธิจิต และในปี พ.ศ. 2490 วัดไผ่ล้อมขาดเจ้าอาวาสในการปกครองเนื่องจากเจ้าอาวาสแต่ละรูปอยู่ปกครองวัดได้ไม่นานต้องลาสิกขาบทออกไป หลวงพ่อพูลจึงได้ย้ายมาจำพรรษาประจำอยู่ที่วัดไผ่ล้อม พร้อมกับทำการก่อสร้าง พัฒนาวัดเรื่อยตลอดเวลา
หลวงพ่อพูลมรณภาพในวันที่ 22 พฤษภาคม พ.ศ. 2548 สิริอายุได้ 92 ปี นับพรรษาได้ 67 พรรษา
เทิสเซินเดอร์โล
เทิสเซินเดอร์โล () เป็นเทศบาลทางตะวันตกที่สุดของมณฑลลิมเบิร์กในประเทศเบลเยียม มีประชากรประมาณ 18,000 คน ตั้งอยู่บริเวณรอยต่อระหว่างมณฑลลิมเบิร์ก, เฟลมิชบราบันต์ และแอนต์เวิร์ป โดยมีคลองอัลเบิร์ตและทางหลวงยุโรปสาย E313 (แอนต์เวิร์ป-ลีแยฌ) พาดผ่าน สำเนียงท้องถิ่นของเทิสเซินเดอร์โลไม่ได้เป็นสำเนียงลิมเบิร์กแต่เป็นสำเนียงบราบรานต์แทน
เทิสเซินเดอร์โลประกอบด้วยตัวเมืองและหมู่บ้านอีก 4 หมู่บ้าน ได้แก่ ฮูลส์ต, ชูต, เองสเบอร์เคน และเบิร์ก
แมนเนเกน พิส
แมนเนเกน พิส (; แปลว่า เด็กชายกำลังปัสสาวะ บางครั้งเรียกเป็นภาษาฝรั่งเศสว่า "le Petit Julien" แปลว่า จูเลียนน้อย) เป็นน้ำพุขนาดเล็กหล่อด้วยทองแดงเป็นรูปเด็กชายยืนเปลือยกายกำลังปัสสาวะใส่อ่าง มีความสูงประมาณ 61 ซ.ม. ตั้งอยู่บริเวณทางแยกระหว่างถนน Rue de l'Étuve/Stoofstraat และ Rue du Chêne/Eikstraat ใจกลางกรุงบรัสเซลส์ รูปหล่อปัจจุบันออกแบบโดยเจอโรม ดูเกสนอย ช่างหล่อชาวฝรั่งเศส-ฟลามส์ ถูกนำมาติดตั้งราวปี ค.ศ. 1618 เป็นสถานที่ท่องเที่ยวสำคัญแห่งหนึ่งของประเทศเบลเยียม
มีตำนานเล่าว่า รูปปั้นนี้เดิมสร้างขึ้นในศตวรรษที่ 14 ด้วยหินแกะสลัก ในขณะนั้นบรัสเซลส์อยู่ท่ามกลางสงคราม และถูกฝ่ายตรงข้ามนำระเบิดมาวางไว้ที่กำแพงเมือง เด็กชายคนหนึ่งชื่อ จูเลียนสกี (Julianske) มาพบสายชนวนระเบิดกำลังติดไฟ จึงปัสสาวะรดเพื่อดับชนวนและป้องกันเมืองไว้ได้ ชาวเมืองจึงทำรูปแกะสลักนี้ไว้เพื่อระลึกถึงความกล้าหาญ ต่อมารูปสลักนี้ถูกขโมยสูญหายไปหลายครั้ง จึงถูกแทนที่รูปหล่อตัวปัจจุบัน ที่ออกแบบโดยเจอโรม ดูเกสนอย ในปี ค.ศ. 1618
ในปัจจุบัน เทศบาลเมืองบรัสเซลส์ได้จัดเทศกาลเฉลิมฉลองต่าง ๆ บางช่วงจะมีการจัดเครื่องแต่งกายพื้นเมืองต่าง ๆ สวมให้กับรูปปั้นนี้ รวมถึงเครื่องแต่งกายวัฒนธรรมร่วมสมัยอย่าง เอลวิส เพรสลีย์ หรือมิกกี เมาส์ หรือแม้แต่เทศกาลของต่างชาติ เช่น ประเพณีสงกรานต์ของไทย โดยในช่วงเวลาปกติรูปปั้นนี้จะอยู่ในสภาพเปลือยกาย
มหาวิหารนักบุญเปโตรเดิม
มหาวิหารนักบุญเปโตรเดิม เป็นสิ่งก่อสร้างซึ่งเคยตั้งอยู่ ณ จุดที่เป็นที่ตั้งของมหาวิหารนักบุญเปโตรหลังปัจจุบันในกรุงโรมตั้งแต่คริสต์ศตวรรษที่ 4 ถึง 16 การก่อสร้างมหาวิหาร ซึ่งตั้งอยู่เหนือเซอร์คัสเนโรในอดีต เริ่มต้นขึ้นระหว่างรัชสมัยของจักรพรรดิคอนสแตนตินที่ 1 ชื่อ "มหาวิหารนักบุญเปโตรเดิม" ถูกใช้สืบมานับตั้งแต่การก่อกร้างมหาวิหารปัจจุบันเพื่อแยกสิ่งก่อสร้างทั้งสองนี้
การก่อสร้างเริ่มต้นขึ้นตามพระราชโองการของจักรพรรดิคอนแสตนตินที่ 1 แห่งจักรวรรดิโรมัน ระหว่าง ค.ศ. 326 และ 333 และใช้เวลาก่อสร้างราว 30 ปีจึงแล้วเสร็จ การออกแบบนั้นเป็นรูปแบบมหาวิหารตัวอย่าง ในอีกสิบสองศตวรรษต่อมา โบสถ์จะค่อย ๆ มีความสำคัญเพิ่มมากขึ้น และจะยิ่งกลายเป็นสถานที่สำหรับจาริกแสวงบุญในกรุงโรม
พิธีสมณาภิเษกพระสันตปาปาเริ่มต้นกระทำที่นี่ และใน ค.ศ. 800 สถานที่แห่งนี้เป็นสถานที่ที่พระเจ้าชาร์เลอมาญประกอบพิธีราชาภิเษกเป็นจักรพรรดิโรมันอันศักดิ์สิทธิ์ ใน ค.ศ. 846 พวกซาราเซนปล้นและทำลายมหาวิหารดังกล่าว
อย่างไรก็ตาม โบสถ์กำลังค่อย ๆ พังทลายลงเมื่อถึงคริสต์ศตวรรษที่ 15 และการอภิปรายที่จะปฏิสังขรณ์บางส่วนของสิ่งก่อสร้างนั้นเริ่มต้นตั้งแต่สำนักพระสันตะปาปาได้ย้ายกลับมาจากอาวีญงปาปาซี สองคนที่เกี่ยวข้องในการปฏิสังขรณ์อาคาร ได้แก่ เลออน บัตติสตา อัลแบร์ตี และเบอร์นาร์โด รอสเซลลีโน ซึ่งการก่อสร้างนั้นดำเนินต่อไปเป็นระยะ ๆ จนกระทั่งเริ่มก่อสร้างมหาวิหารแห่งใหม่ ในตอนแรกสมเด็จพระสันตะปาปาจูเลียสที่ 2 มีพระประสงค์ที่จะอนุรักษ์อาคารมหาวิหารหลังเก่าไว้ แต่พระประสงค์ของพระองค์ได้เปลี่ยนไปเป็นการทำลายมหาวิหารหลังเก่าเสียและก่อสร้างอาคารหลังใหม่แทน มีหลายคนในเวลานั้นที่รู้สึกตกใจกับข้อเสนอดังกล่าว เนื่องจากตัวอาคารแสดงถึงความต่อเนื่องของสมเด็จพระสันตปาปาซึ่งสืบย้อนไปถึงนักบุญเปโตร ส่วนแท่นบูชาดั้งเดิมนั้นถูกเก็บรักษาไว้ในอาคารหลังใหม่ที่จะสร้างครอบมันไว้
นับตั้งแต่การตรึงกางเขนและการฝังศพนักบุญเปโตรเมื่อ ค.ศ. 64 จุดดังกล่าวเป็นที่คาดกันว่าจะเป็นตำแหน่งของนักบุญเปโตร ซึ่งมีแท่นบูชาเล็ก ๆ ตั้งอยู่ เมื่อศาสนสถานแห่งนี้เป็นที่เคารพนับถือมากยิ่งขึ้นเรื่อย ๆ ตัวโบสถ์ก็ได้มีการแต่งตั้งด้วยรูปปั้น ของประดับ และแชนเดอเลียร์อันประณีตเป็นจำนวนมาก ตลอดจนสุสานด้านข้างและแท่นบูชาก็ได้ถูกเพิ่มเติมอย่างต่อเนื่อง
สิ่งก่อสร้างหลังนี้เต็มไปด้วยสุสานและร่างของนักบุญและสมเด็จพระสันตปาปาทั้งหลาย โครงกระดูกยังคงถูกพบเรื่อยมาจนถึงเดือนกุมภาพันธ์ ค.ศ. 1544 ในตอนท้ายสุด การออกแบบของมหาวิหารหลังใหม่จึงพยายามที่จะอุทิศให้กับโครงกระดูกเหล่านี้ให้มากที่สุดเท่าที่จะทำได้
เวียงคำ
เมืองเวียงคำ () เป็นหนึ่งในห้าเมืองที่มีความกันดารของแขวงหลวงพระบางอยู่ห่างจากเทศบาลแขวงประมาณ 200 กิโลเมตรทางทิศเหนือ (ทางออกสู่แขวงหัวพัน เส้นทางหมายเลข 1) เป็นเมืองที่มีภูเขา มีทั้งหมด 69 หมู่บ้าน แบ่งเป็น 9 กลุ่มบ้านและ 1 บ้านใหญ่ มีประชากรทั้งหมด 29,031 คน เป็นหญิง 14,358 คน แยกตามเชื้อชาติเป็นชาวลาว 10.86% ชาวขมุ 79.17% ชาวม้ง 9.95 %มีแหล่งท่องเที่ยวที่ยังไม่ได้พัฒนาจำนวนมาก เช่น น้ำตกตาดค้อง สูงประมาณ 15 -20 เมตรและน้ำตกอื่นๆที่สวยงามอีก 3-4 แห่งอยู่ที่บ้านโพโฮน และตาดสมองที่บ้านน้ำลาว
วัดวิชุล
วัดวิชุนหรือวัดวิซุน เป็นวัดที่เก่าแก่ที่สุดของเมืองหลวงพระบาง สร้างขึ้นเมื่อ พ.ศ. 2058 ในรัชสมัยพระเจ้าวิชุลราชแห่งอาณาจักรล้านช้าง พอมาถึงปี พ.ศ. 2343 พวกโจรธงดำภายใต้การบังคับบัญชาของพวกฮ่อ ได้เข้ามาโจมตี จนวัดถูกทำลายไปส่วนหนึ่ง จนมาถึง พ.ศ. 2441 จึงมีการบูรณปฏิสังขรณ์ใหม่ ได้อัญเชิญพระบางมาประดิษฐานในวัดแห่งนี้
เอกลักษณ์ของวัดนี้เห็นได้จากประตูไม้ที่มีการแกะสลักอย่างสวยงาม และมีสถาปัตยกรรมแบบขอมที่ได้แบบมาจากปราสาทวัดภู แขวงจำปาศักดิ์ ในเขตลาวภาคใต้ ด้านในวัดมีพระพุทธรูปเก่าแก่ และศิลาจารึกรูปแบบต่างๆ มเหสีของพระเจ้าวิชุลราชได้ชักนำให้มีการสร้างพระธาตุขึ้นซึ่งต่างจากพระธาตุอื่นๆ เพราะเป็นรูปทรงกลมตัดครึ่ง มองเหมือนแตงโมจึงเรียกว่าพระธาตุหมากโม (ธาตุปะทุม) ต่อมา พ.ศ. 2485 วัดนี้จึงได้เป็นพิพิธภัณฑ์สำหรับเก็บรักษาพระพุทธรูปและวัตถุโบราณจำนวนมาก
วัดเชียงทอง
วัดเชียงทอง ( "วัดเซียงทอง") เป็นวัดในแขวงหลวงพระบาง ประเทศลาว สร้างขึ้นเมื่อ พ.ศ. 2103 สร้างโดยพระเจ้าไชยเชษฐาธิราช ตั้งอยู่ใกล้แม่น้ำโขง เป็นวัดที่มีสถาปัตยกรรมแบบล้านช้างที่สวยงามมาก จนได้รับการขนานนามว่าเป็น"อัญมณีของศิลปะล้านช้าง"
ปีพ.ศ. 2042 ราชวงศ์มังรายแห่งอาณาจักรล้านนาเกิดว่างกษัตริย์ พระนางจิระประภามหาเทวีผู้เป็นพระอัครมเหสีในพระเมืองเกษเกล้า ได้ขึ้นครองราชย์เป็นกษัตริย์หญิงเพียง1ปี บ้านเมืองก็เกิดระส่ำระส่าย ถูกอาณาจักรรอบข้างรุกราน และในยุคที่บุเรงนองเป็นผู้ชนะ10ทิศ พระนางจิระประภาจึงเชื่อมสัมพันธ์กับอาณาจักรอยุธยา และอาณาจักรล้านช้างให้แน่นแฟ้น แต่พระองค์ครองราชย์ได้เพียง1ปีจึงสละราชบัลลังก์ และทูลเชิญพระไชยเชษฐาจากเมืองหลวงพระบางแห่งอาณาจักรล้านช้างลงมาปกครองแทน เนื่องจากพระนางยอดคำทิพย์พระอัครมเหสีในพระเจ้าโพธิสารราชแห่งอาณาจักรล้านช้าง หรือผู้เป็นแม่ของพระไชยเชษฐา พระราชธิดาของพระนางจิระประภา จึงเห็นว่าหลานชายของตนมีสายเลือดล้านนา จึงให้มาปกครองเชียงใหม่ แต่พระไชยเชษฐาปกครองได้เพียง1ปี พระราชบิดาเกิดสวรรคตกระทันหัน พระไชยเชษฐาจึงต้องกลับไปเถลิงราชสมบัติครองราชย์ล้านนา พระองค์จึงอัญเชิญพระแก้วมรกตกับพระพุทธสิหิงค์จากเชียงใหม่กลับไปหลวงพระบางด้วย หลังจากนั้นพระองค์ก็เริ่มสร้างวัดเชียงทองขึ้นในใจกลางกรุงหลวงพระบาง
หลังจากนั้นเพียงไม่นาน ทั้งอาณาจักรล้านนา อาณาจักรล้านช้าง และอาณาจักรอยุธยา ต่างก็ตกเป็นเมืองขึ้นของหงสาวดี พระไชยเชษฐาทรงย้ายเมืองหลวงหนีลงไปสร้างนครหลวงเวียงจันทน์เป็นราชธานีแห่งใหม่ เมืองหลวงพระบางจึงปล่อยทิ้งร้างและหมดบทบาทลง พระแก้วมรกตถูกอัญเชิญลงมานครหลวงเวียงจันทน์ด้วย ส่วนพระพุทธสิหิงค์ทรงคืนให้กลับเชียงใหม่
ในปี พ.ศ. 2250 อาณาจักรล้านช้างแตกเป็น3ฝ่าย คืออาณาจักรล้านช้างหลวงพระบาง, อาณาจักรล้านช้างเวียงจันทน์, และอาณาจักรล้านช้างจำปาศักดิ์ เมืองหลวงพระบางจึงกลับมามีอำนาจอีกครั้ง ไม่ขึ้นตรงต่ออาณาจักรลาวเวียงจันทน์และจำปาศักดิ์ และได้มีการซ่อมแซมวัดเชียงทองเรื่อยมาทุกๆรัชกาล จึงเกิดลวดลายที่มีเอกลักษณ์ต่างจากนครเวียงจันทน์และจำปาศักดิ์ วัดเชียงทองจึงถึงถือเป็นวัดประจำราชวงศ์ลาวหลวงพระบาง และเป็นสุดยอดแห่งสถาปัตยกรรมลาวล้านช้าง มีลวดลายที่วิจิตรตระการตา
สิมวัดเชียงทอง หรือพระอุโบสถวัดเชียงทอง ได้รับอิทธิพลมาจากวิหารวัดโลกโมฬี จังหวัดเชียงใหม่ สร้างด้วยการก่ออิฐถือปูน โดยสิ่งที่โดดเด่นคือหลังคาซ้อน 3 ตับ ซึ่งดัดอ่อนโค้งและลาดต่ำลงมามาก บนกลางสันหลังคามีการทำ"ช่อฟ้า"หรือ"สัตตะบูริพัน" อันเป็นการจำลองจักรวาลตามคติพุทธศาสนา หน้าบันแกะสลักเป็นรูปลายดอกตาเว็นหรือลายดวงอาทิตย์ สิมแห่งนี้ได้รับการบูรณะเมื่อ พ.ศ.2471 บนผนังทั้งด้านนอกและด้านในประดับด้วยลายรดน้ำปิดทองบนพื้นสีดำ เรียกว่า ลายฟอกคำ ส่วนด้านหลังของสิมประดับด้วยภาพประดับกระจกสีเป็นภาพต้นทอง
รายพระนามคู่อภิเษกสมรสในพระมหากษัตริย์โปรตุเกส
ในประวัติศาสตร์ของราชอาณาจักรโปรตุเกสมีสมเด็จพระราชินีนาถซึ่งดำรงเป็นพระประมุขของโปรตุเกส 2 พระองค์ คือ สมเด็จพระราชินีนาถมาเรียที่ 1 แห่งโปรตุเกสและสมเด็จพระราชินีนาถมาเรียที่ 2 แห่งโปรตุเกส(บางหลักฐานกล่าวว่า เจ้าหญิงเบียทริซแห่งโปรตุเกสได้ขึ้นครองราชสมบัติด้วยระยะเวลาอันสั้นในศตวรรษที่ 14 ซึ่งปัจจุบันยังเป็นที่ถกเถียง)
สตรีซึ่งเป็นคู่อภิเษกสมรสในพระมหากษัตริย์แห่งโปรตุเกสจะได้รับพระอิศริยยศ "สมเด็จพระราชินีแห่งโปรตุเกส" และสมเด็จพระราชินีบางพระองค์ได้รับพระอิศริยยศผู้สำเร็จราชการแผ่นดินแทนยวกษัตริย์ซึ่งยังทรงพระเยาว์และยามที่พระมหากษัตริย์ปฏิบัติภารกิจนอกประเทศ และยังมีคู่อภิเษกสมรสในสมเด็จพระราชินีนาถซึ่งได้ดำรงเป็นผู้ปกครองแผ่นดินร่วมกันด้วย
ซุยตะ
ซุยตะ () เป็นนครพิเศษตั้งอยู่ทางทิศเหนือของจังหวัดโอซากะ ประเทศญี่ปุ่น ในปี พ.ศ. 2553 มีจำนวนประชากรประมาณ 355,198 คน และมีขนาดพื้นที่ทั้งสิ้น 36.11 ตารางกิโลเมตร
ซุยตะก่อตั้งขึ้นเมื่อวันที่ 1 เมษายน พ.ศ. 2483 เคยได้รับเลือกเป็นสถานที่จัดงานเอ็กซ์โป ในปี พ.ศ. 2513 เป็นเมืองที่ตั้งของสโมสรฟุตบอลกัมบะโอซากะ และมหาวิทยาลัยโอซากะ
BRIC
ในทางเศรษฐศาสตร์ BRIC เป็นตัวย่อที่หมายถึงสี่ประเทศ ได้แก่ บราซิล รัสเซีย อินเดีย และสาธารณรัฐประชาชนจีน ซึ่งมีระดับการพัฒนาทางเศรษฐกิจใกล้เคียงกัน อาจเรียกว่า "BRICs" "ประเทศ BRIC" "กลุ่มเศรษฐกิจ BRIC" หรือ "the Big Four" ก็ได้
ตัวย่อนี้กำหนดขึ้นโดย Jim O'Neill ในบทความเมื่อ ค.ศ. 2001 มีหัวข้อว่า "Building Better Global Economic BRICs".
บาคุกัน เมคทาเนียม เซิร์จ
บาคุกัน เมคทาเนียม เซิร์จ (Bakugan Mechtanium Surge) เป็นอนิเมะ ชุดที่ 4 ของภาพยนตร์ซีรีส์บาคุกันโดยดำเนินเรื่องเป็นภาคที่ 4 ของ บาคุกัน มอนสเตอร์บอลทะลุมิติ ผลิตโดย TMS Entertainment
ตุ๊กตาเริงระบำ
"ตุ๊กตาเริงระบำ" เป็นละครโทรทัศน์ แนวดราม่า-โรแมนติก จากบทประพันธ์ของ โสภี พรรณราย ถูกนำมาสร้างเป็นละครโทรทัศน์แล้ว 2 ครั้ง
ครั้งแรกเมื่อปี พ.ศ. 2537 ผลิตโดยบริษัท บริษัท ฮูแอนด์ฮู จำกัด จำกัด บทโทรทัศน์โดย ยิ่งยศ ปัญญา กำกับการแสดงโดย ชูศักดิ์ สุธีรธรรม นำแสดงโดย ลลิตา ปัญโญภาส, จิรายุส วรรธนะสิน, นุติ เขมะโยธิน, วัลวิภา โยคะกุล, รัชนก พูลผลิน, เกรียงไกร อุณหะนันทน์, พิราวรรณ ประสพศาสตร์ โดยเวอร์ชันนี้ได้ยกกองไปถ่ายทำที่นครนิวยอร์ก ประเทศสหรัฐอเมริกา
ครั้งที่สองปี พ.ศ. 2550 โดยผู้จัดบริษัท ดีด้า วิดีโอ โปรดักชั่น จำกัด ได้นำนวนิยายเรื่องนี้มาสร้างเป็นละครโทรทัศน์ บทโทรทัศน์โดย ภาวิต กำกับการแสดงโดย นนทนันท์ สังข์สวัสดิ์ นำแสดงโดย เขมนิจ จามิกรณ์, ภัทรพล ศิลปาจารย์, บวรพจน์ ใจกันทา, เปรมสินี รัตนโสภา, รชนีกร พันธุ์มณี และ ดิลก ทองวัฒนา โดยออกอากาศ ทุกวันพุธ-พฤหัสบดี เวลา 20.25 - 22.25 น.
สมาคมคนหนีโลก
สมาคมคนหนีโลก () เป็นนวนิยายของญี่ปุ่นที่แต่งโดย ทะสึฮิโกะ ทะกิโมโตะ วาดภาพประกอบโดย โยชิโตชิ อาเบะ และตีพิมพ์ในญี่ปุ่นโดย คาโดคาว่า โชะเทง เมื่อ 28 มกราคม พ.ศ. 2545 เรื่องราวเล่าถึงหนุ่มวัย 22 ปี ที่ต้องเข้ามาร่วมโครงการที่จะทำให้หายจากการเป็นโรคฮิคิโคโมริ โดยคำชักชวนของหญิงสาวแปลกหน้าที่เคยเห็นเธอมาเดินแจกใบปลิวกับคุณป้าเพียงครั้งเดียวเท่านั้น จริงๆแล้วในญี่ปุ่น NHK นั้นเป็นชื่อของสถานีโทรทัศน์แห่งหนึ่ง แต่สำหรับในเรื่องนี้ NHK ย่อมาจากคำว่า Nihon Hikikomori Kyōkai () ซึ่งตัวละครหลักของเรื่องเป็นผู้บัญญัติขึ้นมานั่นเอง
ในเรื่องสมาคมคนหนีโลกนั้น จะพูดถึงผู้ที่ใช้ชีวิตอยู่ภายในเมืองโตเกียว ที่มีบุคคลใช้ชีวิตมากมายหลายสไตล์ โดยที่เรื่องนี้มุ่งเน้นไปยังกลุ่มผู้คนที่ใช้ชีวิตแบบเก็บตัว , เป็นโอตาคุอะนิเมะ และผู้ที่ใช้ชีวิตด้วยความหดหู่ และเปล่าเปลี่ยวเดียวดาย ซึ่งต่างเป็นบุคคลที่มีปัญหาชีวิตทั้งสิ้น 
ซาโต้ ทสึฮิโระ ชายหนุ่มผู้ที่ดรอปเรียนมหาวิทยาลัยมาถึง 4 ปีแล้ว และไม่มีงานทำ ด้วยความที่เขาเลือกที่จะใช้ชีวิตแบบเก็บตัว หรือ ฮิคิโคโมริ เพราะเขาคิดว่ามีองค์กรหนึ่งวางแผนที่จะทำให้เขาต้องเป็นพวกเก็บตัว ซึ่งเขาเรียกองค์กรนั้นว่า สมาคมคนหนีโลกแห่งญี่ปุ่น หรือ () ซึ่งทำให้เขาเลือกที่จะเก็บตัวเพื่อให้วันๆหนึ่งผ่านพ้นไปโดยเร็ว และไม่ให้ถูกพวกองค์กรชั่วร้ายนั้นหลอก แต่แล้วเขาก็ได้พบกับ นากาฮาระ มิซากิ หญิงสาวลึกลับที่อยากจะให้เขาออกจากเส้นทางเก็บตัว เธอนัดเขามาที่สวนสาธารณะ เพื่อมาทำสัญญาเข้าร่วมโครงการที่จะทำให้ายจากการเป็นโรคดังกล่าว และนั่นเป็นเหตุที่เขาต้องออกมาพบเธอทุกๆครั้ง และทำให้ชีวิตของเขาเปลี่ยนไป
ยุทธนาวีที่มิดเวย์
ยุทธนาวีมิดเวย์ (, ) เป็นยุทธนาวีที่สำคัญที่สุดในแนวรบด้านมหาสมุทรแปซิฟิก ในช่วงสงครามโลกครั้งที่สอง ระหว่างวันที่ 4 - 7 มิถุนายน พ.ศ. 2485 ประมาณหนึ่งเดือนหลังยุทธนาวีทะเลคอรัล และประมาณหกเดือนหลังจากญี่ปุ่นโจมตีเพิร์ลฮาร์เบอร์ กองทัพเรือสหรัฐอเมริกาได้รับชัยชนะอย่างเด็ดขาด จากการต่อต้านการโจมตีของกองทัพเรือจักรวรรดิญี่ปุ่นที่มิดเวย์อะทอลล์ และเป็นการคาดโทษ ความเสียหายที่ไม่อาจแก้ไขได้ของกองเรือรบญี่ปุ่น จอห์น คีแกนได้เรียกมันว่า"ที่สุดของความประหลาดใจและเด็ดเดี่ยวอย่างคาดไม่ถึง ในประวัติศาสตร์ของการทำสงครามกองทัพเรือ" ยุทธนาวีนี้เคยเป็นการพ่ายแพ้ที่เลวร้ายที่สุดของกองทัพเรือญี่ปุ่นในระยะ 350 หลา
ภายหลังยุทธนาวีทั้งสอง กองเรือสหรัฐอเมริกาในมหาสมุทรแปซิฟิกเสียหายอย่างหนัก กองทัพญี่ปุ่นจึงคิดเข้าโจมตีมิดเวย์อะทอลล์ เพื่อเป็นการปิดช่องโหว่ในแนวป้องกันทั่วมหาสมุทรแปซิฟิกของญี่ปุ่น และเป็นฐานในปฏิบัติการสำหรับแผนขั้นต่อไป รวมไปถึงการทำลายเรือบรรทุกเครื่องบินของอเมริกาที่ยังคงเหลืออยู่ในมหาสมุทรแปซิฟิก แต่เนื่องจากสหรัฐอเมริกาสามารถถอดรหัสลับของกองทัพเรือญี่ปุ่นได้เมื่อปลายเดือนพฤษภาคม สหรัฐอเมริกาจึงสามารถเตรียมการป้องกันและจัดวางกำลังพล จนสามารถทำลายกองทัพเรือของญี่ปุ่นได้ ยุทธนาวีมิดเวย์ถือเป็นจุดเปลี่ยนที่สำคัญที่ทำให้สหรัฐอเมริกากลับมาชิงความได้เปรียบในยุทธบริเวณมหาสมุทรแปซิฟิกเริ่มเป็นฝ่ายรุกโจมตีกองทัพเรือญี่ปุ่นจนจบสงคราม
จันจิรา จันทร์โฉม
จันจิรา จันทร์โฉม (ลูกจัน) มิสไทยแลนด์ยูนิเวิร์สประจำปี 2545 เป็นตัวแทนประเทศไทยเข้าร่วมประกวดมิสยูนิเวิร์ส 2002 ที่ ประเทศเปอร์โตริโกการศึกษา
ประกาศนียบัตร
สาขาวิชาการที่มีความชำนาญพิเศษ
ผลงานวิจัย
บทความวิชาการระดับนานาชาติ
ตำแหน่งปัจจุบัน
ผลงานอื่นๆ
ชีวิตส่วนตัว สมรสกับ ผู้ช่วยศาสตราจารย์ ดร.นรอรรถ จันทร์กล่ำ มีบุตรชาย 1 คน
วรินทร ผดุงวิถี
วรินทร ผดุงวิถี (อ้วนตาน) มิสไทยแลนด์ยูนิเวิร์สประจำปี 2544 และยังได้รับตำแหน่งขวัญใจช่างภาพสื่อมวลชน จากการประกวดมิสไทยแลนด์ยูนิเวิร์สประจำปี 2544 เป็นตัวแทนประเทศไทยเข้าร่วมประกวดนางงามจักรวาล 2001 ที่ประเทศเปอร์โตริโก เคยเข้าประกวดนางสาวไทยประจำปี 2541 และได้เป็นผู้ถือป้ายประเทศจอร์แดน ในพิธีการเปิดการแข่งขันกีฬาเอเชียนเกมส์ ครั้งที่ 13 กรุงเทพมหานคร เมื่อวันที่ 6 ธันวาคม พ.ศ. 2541
กุลธิดา เย็นประเสริฐ
กุลธิดา เย็นประเสริฐ (เหน่ง) มิสไทยแลนด์ยูนิเวิร์สคนแรกของไทย ประจำปี 2543 และยังได้รับรางวัลสาวเจ้าเสน่ห์ จากการประกวดมิสไทยแลนด์ยูนิเวิร์ส ประจำปี 2543 อีก 1 รางวัล เป็นตัวแทนประเทศไทยเข้าร่วมประกวดนางงามจักรวาล 2000 ที่ประเทศไซปรัส และเคยผ่านการประกวดและได้รับรางวัลซุปเปอร์โมเดล จากรายการเลติ้ส คอนเนอร์ ช่อง 5 และเป็นทูตหัวใจไร้สาร ของสำนักงานป้องกันและปราบปรามยาเสพติด
กุลธิดา สำเร็จการศึกษาระดับปริญญาตรี จากคณะสถาปัตยกรรมศาสตร์ จุฬาลงกรณ์มหาวิทยาลัย
กุลธิดา เคยทำงานเป็นสถาปนิกของบริษัทอิตาเลี่ยน-ไทย ต่อมาได้เข้าทำงานเป็นพนักงานต้อนรับ ประจำบริษัท การบินไทย จำกัด (มหาชน)
แอมะร็อก
แอมะร็อก (; /ˈæmərɒk/ มาจากคำว่า "Amaroq" ภาษาอินุตแปลว่า หมาป่า) เป็นสัตว์ในตำนานของชาวอินุต ตำนานกล่าวว่าเป็นหมาป่าขนาดมหึมาที่คอยออกล่านายพรานแถบขั้วโลกเหนือที่ออกล่าสัตว์ตามลำพังในเวลากลางคืน แอมะร็อกต่างจากหมาป่าธรรมดาที่ออกหากินเป็นฝูง โดยมันจะออกล่าเหยื่อตามลำพัง
แอมะร็อก (แก้ความกำกวม)
แอมะร็อก (; /ˈæmərɒk/ บางครั้งสะกด Amaroq) เป็นหมาป่าในตำนานของชาวอินุต อาจหมายถึง
โซนโฮเฟิน
โซนโฮเฟิน () เป็นเทศบาลตอนกลางของมณฑลลิมเบิร์กในประเทศเบลเยียม มีประชากรประมาณ 21,000 คน ตั้งอยู่ทางตอนเหนือของฮัสเซิลต์ และมีพื้นที่ติดต่อกับเฮิสเดิน-โซลเดอร์, เฮาต์ฮาเลิน-แฮ็ลค์เตอเริน และเคงก์ โซนโฮเฟินนับได้ว่าเป็นชุมชนและย่านธุรกิจชานเมืองของฮัสเซิลต์-เคงก์
โซนโฮเฟินประกอบด้วยตัวเมืองและหมู่บ้านอีก 3 หมู่บ้าน ได้แก่ เตอร์โมเลิน, ฮัลเฟอเวค และเตอร์โดงก์
โซนโฮเฟินเป็นเมืองพี่น้องกับอีก 1 เมือง คือ
ระบบพิกัดกริดแบบยูทีเอ็ม
ระบบพิกัดกริดแบบยูทีเอ็ม (Universal Transverse Mercator - UTM) เป็นพิกัดภูมิศาสตร์ในลักษณะกริดระบุตำแหน่งของสิ่งบนผิวโลกในลักษณะระบบพิกัดคาร์ทีเซียน ซึ่งระบบนี้จะแตกต่างจากระบบดั้งเดิมที่ใช้ละติจูดและลองจิจูด ระบบกริดแบบยูทีเอ็มจะแบ่งส่วนออกเป็นทั้งหมด 60 โซน
ลักษณะของพิกัดจะประกอบไปด้วยสามส่วนโดยส่วนแรกคือช่องกริด ส่วนสองและสามคือคู่ระยะตะวันออกและเหนือในหน่วยเมตร ตัวอย่างของพิกัดยูทีเอ็ม เช่น 47P 679815 1513661 แสดงตำแหน่งของสวนหลวง ร.9 (ซึ่งตรงกับละติจูดลองจิจูดที่ 13° 41′ 11.02″ N, 100° 39′ 45.58″ E) ระยะตะวันออกเป็นระยะจากเส้นเมอริเดียนศูนย์กลาง ในขณะที่ระยะเหนือวัดจากเส้นศูนย์สูตร (สำหรับซีกโลกเหนือ) ซึ่งพิกัด 0,0 ของระบบนี้คือจุดตัดของเส้นศูนย์สูตรและเส้นเมอริเดียนศูนย์กลาง
เขตอิทธิพล
ในสาขาความสัมพันธ์ระหว่างประเทศ เขตอิทธิพล (; SOI) หมายถึงพื้นที่หรือภูมิภาคซึ่งมีรัฐหรือองค์กรหนึ่ง ๆ มีอิทธิพลเหนือกว่าในด้านวัฒนธรรม เศรษฐกิจ การทหารหรือการเมือง
ขณะที่อาจมีการจัดตั้งพันธมิตรอย่างเป็นทางการหรือพันธกรณีในรูปสนธิสัญญาอื่น ๆ ระหว่างดินแดนที่แผ่อิทธิพลและดินแดนที่อยู่ภายใต้อิทธิพล การจัดการอย่างเป็นทางการในรูปแบบเขตอิทธิพลนี้ไม่จำเป็น และบ่อยครั้งที่อิทธิพลสามารถเป็นตัวอย่างของอำนาจอย่างอ่อน และเช่นเดียวกัน พันธมิตรอย่างเป็นทางการก็ไม่จำเป็นจะต้องหมายความว่าประเทศหนึ่งอยู่ในเขตอิทธิพลของอีกประเทศหนึ่งด้วย
ในกรณีสุดขั้ว ประเทศที่อยู่ใน "เขตอิทธิพล" ของอีกประเทศหนึ่งนั้นอาจเป็นรองรัฐนั้นและเป็นเสมือนกับรัฐบริวารหรืออาณานิคมในทางพฤตินัย ระบบเขตอิทธิพลซึ่งชาติทรงอำนาจเข้าแทรกแซงกิจการภายในของอีกประเทศหนึ่งนั้นยังคงมีสืบต่อมาจนถึงปัจจุบัน และบ่อยครั้งมักจะถูกวิเคราะห์ในรูปแบบของอภิมหาอำนาจ มหาอำนาจ และ/หรือรัฐระดับกลาง
ยกตัวอย่างเช่น ระหว่างช่วงที่รุ่งเรืองที่สุดของจักรวรรดิญี่ปุ่นในสงครามโลกครั้งที่สอง จักรวรดิญี่ปุ่นมีเขตอิทธิพลขนาดใหญ่มาก รัฐบาลญี่ปุ่นได้ปกครองดินแดนบางส่วนโดยตรงในกรณีของเกาหลี แมนจูเรีย เวียดนาม ไต้หวัน และบางส่วนของจีน ดังนั้น "วงไพบูลย์ร่วมแห่งมหาเอเชียบูรพา" จึงสามารถถูกวาดอย่างง่าย ๆ บนแผนที่มหาสมุทรแปซิฟิกเป็นวงขนาดใหญ่ล้อมรอบหมู่เกาะญี่ปุ่นและชาติเอเชียและแปซิฟิกที่อยู่ภายใต้การควบคุมนั่นเอง
บางครั้งหลายส่วนของประเทศอาจอยู่ภายใต้เขตอิทธิพลสองเขตที่แตกต่างกัน ในสมัยอาณานิคม อิหร่านและไทยมีสถานะเป็นรัฐกันชนตั้งอยู่ระหว่างจักรวรรดิของอังกฤษกับรัสเซียและอังกฤษกับฝรั่งเศสตามลำดับ ถูกแบ่งแยกระหว่างเขตอิทธิพลของรัฐจักรวรรดิ เช่นเดียวกัน ภายหลังสงครามโลกครั้งที่สอง เยอรมนีถูกแบ่งออกเป็นเขตยึดครองสี่ส่วน ซึ่งในภายหลังได้รวมตัวกันเป็นเยอรมนีตะวันตกกับเยอรมนีตะวันออก อดีตสมาชิกของนาโต และประเทศหลังเป็นสมาชิกของสนธิสัญญาวอร์ซอ
อะฮะดะดะบุ๊กส์
อะฮะดะดะบุ๊กส์ () เป็นสำนักพิมพ์หนังสือเล็ก ๆ ในกรุงโตเกียว ประเทศญี่ปุ่น และ โตรอนโต ประเทศแคนาดา ตีพิมพ์หนังสือประเภทบทร้อยแก้วและร้อยกรองสมัยนิยม ก่อตั้งเมื่อปี พ.ศ. 2541 โดย เจสซี่ กลาส กับผู้ช่วยของเขาคือ แดเนียล เซนเดคคิ มีนักเขียนอยู่ในสังกัด ได้แก่ อลัน ฮาลเซย์ , จีลาดีน มองค์ , อีลีน ทาบิออส เป็นต้น นอกจากนี้ อะฮะดะดะบุ๊กส์ยังตีพิมพ์หนังสือในภาษาต่าง ๆ ในเอเซีย โดยมีบริษัทสาขาในประเทศญี่ปุ่น
สำนักพิมพ์คาโดกาวะ
บริษัทคะโดะกะวะโชะเท็งจำกัด (株式会社角川書店 , Kabushiki-gaisha Kadokawa Shoten) สำนักพิมพ์ยักษ์ใหญ่ของญี่ปุ่นอีกบรัษัทหนึ่ง ตั้งอยู่ในกรุงโตเกียว คาโดคาวะ งานพิมพ์เป็นหนังสือประเภทคอมมิค และนิตยสารการ์ตูน อาทิเช่น นิวไทป์ เป็นต้น และเมื่อไม่นานมานี้ ได้ขยายงานเกี่ยวกับด้านมัลติมีเดีย (วิดีโอเกม) และ ภาพยนตร์ อีกด้วย (คะโดะกะวะพิกเชอร์)
หลวงปู่เงิน พุทธโชติ
หลวงพ่อเงิน พุทธโชติ เกิดวันที่ 16 กันยายน พ.ศ. 2353 ตรงกับรัชกาลของพระบาทสมเด็จพระพุทธเลิศหล้านภาลัย เป็นอดีตเจ้าอาวาสวัดบางคลาน จังหวัดพิจิตร
นามเดิมแรกเกิดของท่านคือ เงิน เมื่อท่านอายุได้ 3 ขวบ ผู้เป็นลุงได้พามาอยู่ที่กรุงเทพฯศึกษาเล่าเรียนอยู่ที่วัดชนะสงคราม ต่อมา เมื่อท่านอายุ 12 ปี ได้บรรพชาเป็นสามเณร ณ วัดชนะสงครามศึกษาพระธรรมวินัย คำภีร์มูลกัจจายน์ เวทมนตร์คาถาและวิทยาการต่างๆ จนแตกฉาน จากนั้น ท่านได้อุปสมบทเมื่ออายุครบ 20 ปี ณ วัดชนะสงคราม มีฉายาว่า "พุทธโชติ" บวชได้ 3 พรรษา ก็ย้ายมาจำพรรษาที่วัดคงคาราม (วัดบางคลานใต้) ต่อมาย้ายเข้าไปอยู่ที่ในหมู่บ้านวังตะโก อยู่ห่างจากวัดคงคารามคนละฝั่งเท่านั้น ตอนที่ย้ายจากวัดคงคาราม หลวงพ่อได้นำกิ่งโพธิ์ติดต้วมาด้วย 1 กิ่งแล้วนำกิ่งโพธิ์นั้นมาปลูกเสี่ยงทาย ถ้าหากต้นโพธิ์ตายก็คงจะอยู่ไม่ได้ ถ้าหากที่นี่จะเป็นวัดได้ขอให้ต้นโพธิ์เจริญงอกงาม ปรากฏว่า ต้นโพธิ์เจริญงอกงามแผ่กิ่งก้านสาขาใหญ่โต หลวงพ่อเงินก็ได้เป็นพระอุปัชฌาย์ที่นี่ด้วย และท่านเป็นเพื่อนกับหลวงปู่ศุข ซึ่งหลวงปู่ศุขก็ได้ฝากกรมหลวงชุมพรเขตอุดมศักดิ์มาเป็นลูกศิษย์ด้วย หลวงพ่อเงินถึงแก่มรณภาพเมื่อวันที่ 20 กันยายน พ.ศ. 2464 สิริอายุได้ 111 ปี
โกวิท ภักดีภูมิ
พลตำรวจเอกโกวิท ภักดีภูมิ สมาชิกวุฒิสภาของไทย (ส.ว.) เกิดเมื่อวันที่ 30 มีนาคม พ.ศ. 2481 (บางข้อมูลว่า 24 กรกฎาคม ปีเดียวกัน) ที่จังหวัดอ่างทอง จบการศึกษาระดับมัธยมศึกษา จาก โรงเรียนอัสสัมชัญศรีราชาและโรงเรียนพระนครวิทยาลัย, ระดับปริญญาตรีวิทยาศาสตรบัณฑิตจากวิทยาลัยฮิล รัฐแคลิฟอร์เนีย สหรัฐอเมริกา, วิทยาลัยตำรวจ F.B.I. สหรัฐอเมริกา, สถาบันบัณฑิตพัฒนบริหารศาสตร์ (นิด้า), โรงเรียนสืบสวนสอบสวน กรมตำรวจ, วิทยาลัยกองทัพบก ชุดที่ 21 และวิทยาลัยป้องกันราชอาณาจักร รุ่นที่ 28 (วปอ.28)
รับราชการตำรวจ โดยเริ่มจาก สารวัตรศูนย์ควบคุมข่าวรถวิทยุ ประจำกองปราบปราม จนกระทั่งได้เลื่อนตำแหน่งเรื่อยมาจนถึงเป็นผู้ช่วยอธิบดีกรมตำรวจ ที่ปรึกษาอธิบดีกรมตำรวจ รองผู้บัญชาการสำนักงานตำรวจแห่งชาติด้านการปราบปรามยาเสพย์ติด และที่ปรึกษาของสำนักงานตำรวจแห่งชาติ
ในทางการเมือง ได้รับเลือกตั้งเป็น ส.ว.ของจังหวัดอ่างทอง จากการเลือกตั้งเมื่อวันที่ 2 มีนาคม พ.ศ. 2551 และเคยมีข่าวคราวว่าได้มีชื่อเสนอเข้าชิงตำแหน่งประธานวุฒิสภาด้วย
นอกจากนี้ยังมีตำแหน่งทางสังคมและในแวดวงกีฬาของไทยหลายตำแหน่ง อาทิ เลขาธิการสมาคมแบดมินตันแห่งประเทศไทย, ประธานสภามวยแห่งเอเชีย (ABC), รองประธานสภามวยโลก (WBC) และเป็นผู้ดำเนินกิจการของสภามวยโลกในประเทศไทย สืบต่อจากนายสหสมภพ ศรีสมวงศ์ ที่ถึงแก่กรรมไปในปี พ.ศ. 2543 โดยมีตำแหน่งเป็นรองประธานสภามวยโลก (และเป็นรักษาการประธานสภามวยโลกในต้นปี พ.ศ. 2557 หลังจากนายโฮเซ่ สุไลมาน ประธานสภามวยโลกชาวเม็กซิกันถึงแก่กรรมไป) และเป็นประธานกรรมการกลุ่มบริษัทสหชาติ เป็นต้น ชีวิตครอบครัว สมรสกับ นางดวงใจ ภักดีภูมิ (นามสกุลเดิม: สุวรรณมาศ)น้องสาวร่วมบิดามารดา ของ นางผิวผ่อง รังสิตพล (นามสกุลเดิม :ณรงค์เดช) ภรรยานายสุขวิช รังสิตพล รองนายกรัฐมนตรี 2537และ 2539
รายชื่อตัวละครในสึซึมิยะ ฮารุฮิ
ตัวละครในเรื่อง "สึซึมิยะ ฮารุฮิ"
ลัดดาแลนด์
ลัดดาแลนด์ เป็นสวนพฤกษศาสตร์ ผสมผสานกับลานแสดงศิลปวัฒนธรรมจังหวัดเชียงใหม่ ในราวปี พ.ศ. 2512 เป็นสถานที่ท่องเที่ยวที่มีชื่อเสียง ประกอบด้วย สวนสนุก การแสดงมหรสพต่างๆ ตั้งอยู่ริมถนนเลียบคลองชลประทาน ตำบลช้างเผือก อำเภอเมืองเชียงใหม่ จังหวัดเชียงใหม่ โดยมีเจ้าของ คือ พลตรีประดิษฐ์ พันธาภา และนางลัดดา พันธาภา
ปัจจุบันลัดดาแลนด์ มีสภาพเป็นป่ารกร้าง จนกลายเป็นแหล่งมั่วสุมของพวกติดยา กลุ่มวัยรุ่นที่ชอบลองของ ในจังหวัดเชียงใหม่ ตลอดจนเป็นที่สนใจของกลุ่มผู้ที่มีความเชื่อเรื่องผี และมักจะถูกกล่าวถึงในเรื่องความลี้ลับ เรื่องสยองขวัญ จนถูกนำเรื่องราวมาสร้างเป็นภาพยนตร์เรื่อง ลัดดาแลนด์ ออกฉายในปี พ.ศ. 2554
เรสเซิลเมเนีย 2
เรสเซิลมาเนีย ครั้งที่ 2 จัดในวันที่ 7 เมษายน ค.ศ. 1986 ในสหรัฐอเมริกา โดยมีจำนวนผู้เข้าชมในสนามทั้งสิ้น 40,085 คน เป็นการจัดขึ้นครั้งที่ของ เรสเซิลมาเนีย และ เป็นรายการจัดขึ้นครั้งที่ 3 ของรายการเพย์-เพอร์-วิว โดยครั้งนี้เป็นปีเดียวที่มีการจัดในสนามถึง 3 แห่ง ในวันเดียวกัน คือ Nassau Coliseum อยู่ที่ Uniondale, New York , Rosemont Horizon อยู่ที่ Rosemont, Illinois และ L.A. Sports Arena อยู่ที่ Los Angeles, California
ก่อนหน้านี้ คิง คอง บันดี้ ได้มีเรื่องกับ ฮัลค์ โฮแกน ในการชิงแชมป์โลก WWF ทำให้ต้องเจอกันในคึกเรสเซิลเมเนีย ครั้งที่ 2
ลอตเตโนะโอะโมะชะ!
ลอตเตโนะโอะโมะชะ! () คือ ซีรีส์การ์ตูนญี่ปุ่นที่เขียนขึ้นโดยยูอิ ฮะงะ เรื่องราวเกี่ยวกับชายหนุ่มคนหนึ่งที่ชื่อ นาโอยะ ที่ต้องเข้าไปพัวพันกับโลกแห่งเวทมนตร์ โดยการถูกซื้อตัวจากจูดิธ เสนาธิการทหารหญิง เพื่อให้เข้ามาอยู่ในฮาเร็มขององค์หญิงอัสตาล็อตเต้เพื่อดูดเมล็ดพันธุ์แห่งชีวิต ล็อตเต้ โนะ โอโมะจะ! นั้นเริ่มตีพิมพ์ในนิตยสาร เดงเกะคิ มาโอ ในเดือนกรกฎาคม พ.ศ. 2550 เป็นต้นมา และได้ตีพิมพ์รวมเล่มโดย ASCII Media Works ต่อมาในปี พ.ศ. 2554 การ์ตูนเรื่องนี้ได้รับการนำมาทำเป็นแอนิเมชั่น ภายใต้ชื่อ อัสตาล็อตเต้ โนะ โอโมะจะ! (アスタロッテのおもちゃ!?, ของเล่นของอัสตาล็อตเต้!) อำนวยการผลิตโดย ไดโอเมเดีย สตูดิโอ ภายใต้การกำกับของ ฟุมิโตชิ โออิซากิ และเริ่มออกอากาศตั้งแต่วันที่ 10 เมษายน พ.ศ. 2554
กล่าวถึงองค์หญิงแห่งอิควาร์แลนด์ อัสตาล็อตเต้ อิควาร์ ที่มีพระชันษาเพียง 10 พรรษาเท่านั้น และเป็นซักคิวปัส หรือ ปีศาจแฝงฝัน ที่ต้องสร้างฮาเร็มหนุ่มเพื่อรักษาชีวิตของตนเอง แต่ทว่า เธอนั้นเกลียดผู้ชาย เพราะความหลังของเธอที่น้อยใจผู้เป็นพระชนนี ของเธอ ที่หลับนอนกับชายในฮาเร็มจนลืมเธอ ว่าได้เรียกเธอเข้าไปนอนด้วย จึงแยกจากพระชนนีเพื่อมาอยู่ตัวคนเดียว ในแถบชนบทของอิควาร์แลนด์
และด้วยเหตุที่ องค์หญิงอัสตาล็อตเต้ เกลียดผู้ชาย แต่ จูดิธ เสนาธิการทหารหญิง ที่คะยั้นคะยอให้องค์หญิงสร้างฮาเร็มเพื่อดูดเมล็ดพันธุ์แห่งชีวิตจากผู้ชาย (มิฉะนั้นซัคคิวปัสจะถึงแก่ความตาย) ประกอบกับที่ได้รับทราบมาว่า บุรุษที่เป็นมนุษย์นั้นหายากในแผ่นดินของเอลฟ์ จึงบัญชาออกมาว่าองค์หญิงจะยอมดูดเมล็ดพันธุ์แห่งชีวิตจากมนุษย์เท่านั้น ซึ่งทำให้จูดิธเดินทางไปยังโลกด้วยต้นไม้แห่งโลก(มิดการ์ด) และนำตัวชายหนุ่มที่ชื่อ นาโอยะ ที่เป็นมนุษย์กลับมายังอิควาร์แลนด์ เพื่อเข้าเป็นสมาชิกคนแรกในฮาเร็มของ องค์หญิงอัสตาล็อตเต้ โดยตำแหน่งของเขาคือ "ของเล่น" ()
และที่สำคัญ เธอไม่เคยคิดมาก่อนว่า โทฮาระ อาสึนะ ที่เป็นเพื่อนรักที่สุดของเธอ จะเป็นพี่สาวต่างบิดาของเธอ ในนาม อัสฮาริเอ็ตต์ อิควาร์
คนท้าใหญ่
คนท้าใหญ่ (จีนตัวเต็ม: 让子弹飞, จีนตัวย่อ: 让子弹飞, พินอิน: Ràng Zǐ Dàn Fēi, ) ภาพยนตร์แอ๊คชั่นปนตลกสัญชาติจีนร่วมกับฮ่องกงออกฉายเมื่อปลายปี พ.ศ. 2553 ที่จีนและฮ่องกง นำแสดงโดย เจียง เหวิน, โจว เหวินฟะ, หลิว เจียหลิง, เก่อโยว ร่วมด้วยฮูจุน บทภาพยนตร์และกำกับการแสดงโดย เจียง เหวิน
ประเทศจีนใน ค.ศ. 1920 ในยุคขุนศึกเป็นใหญ่ หลังการปฏิวัติซินไฮ่ หม่าปังเต๋อ (เก่อโยว) พร้อมด้วยภริยา (หลิว เจียหลิง) และเสธ.ทัง กำลังเดินทางไปรับตำแหน่งเจ้าเมืองทางตอนใต้ของประเทศด้วยการซื้อตำแหน่ง แต่แล้วขบวนรถไฟก็ถูกดักปล้นจาก จางหม่าจื่อ (เจียง เหวิน) หัวหน้าขบวนการโจรที่แม่นปืน จางหม่าจื่อจับกุมตัว หม่าปังเต๋อ ไว้ ส่วนเสธ.ทังเสียชีวิตระหว่างถูกปล้น ในขบวนรถไฟไม่มีทรัพย์สินเงินทอง จางหม่าจื่อจึงคิดสวมรอยปลอมตัวเป็นหม่าปังเต๋อเจ้าเมืองคนใหม่แทน เพื่อไปหาเงินข้างหน้าและให้หม่าปังเต๋อ เป็นเสนาธิการ ทัง (ตามที่หม่าปังเต๋อโกหกเพื่อเอาตัวรอดระหว่างถูกปล้นยึดตำแหน่ง) ที่เมืองมีเจ้าพ่อผู้มีอิทธิพลที่ขูดรีดชาวบ้านอยู่ คือ หวงซื่อหลาง (โจว เหวินฟะ) ซึ่งหวงซื่อหลางเองก็ต้องการใช้เจ้าเมืองคนใหม่นี้เพื่อการค้าฝิ่น ขณะที่จางหมาจื่อเองก็จะหลอกใช้หวงซื่อหลางเองด้วยเช่นกัน การหักเหลี่ยมเฉือนมุมและการแย่งชิงความเป็นใหญ่กันของทั้ง 2 ฝ่ายจึงบังเกิดขึ้น โดยมีหม่าปังเต๋อเจ้าเมืองตัวจริงที่โดนลดตำแหน่งโดยตัวเองโดยไม่เจตนา เป็นบุคคลสำคัญคนหนึ่งแทรกอยู่ในเรื่องราวการเฉือนคมที่เข้มข้น
"Let the Bullets Fly" เป็นผลงานการแสดง การกำกับ และการเขียนบทเองของ เจียง เหวิน นักแสดงชาวจีนที่ประสบความสำเร็จจากภาพยนตร์ 2 เรื่องก่อนหน้านั้นที่เจ้าตัวเป็นผู้กำกับเอง คือ "In the Heat of the Sun" และ "Devils on the Doorstep"
ทุนในการสร้างภาพยนตร์เรื่องนี้สูงถึง 600 ล้านบาท ได้นักแสดงชื่อดังอย่าง โจว เหวินฟะ, หลิว เจียหลิง ร่วมด้วย ฮูจุน ในฐานะนักแสดงสมทบ โดยเป็นภาพยนตร์ในแบบแอ๊คชั่นแบบภาพยนตร์คาวบอยตะวันตก ผสมด้วยฉากการยิงปืนแบบบ้าระห่ำในแบบภาพยนตร์มาเฟียเจ้าพ่อฮ่องกงอย่าง "เจ้าพ่อเซี่ยงไฮ้" หรือ "โหดเลวดี" ที่เคยสร้างชื่อให้แล้วกับ โจว เหวินฟะ ในอดีต ผสมด้วยมุขตลกแบบตลกร้ายแบบกวน ๆ ที่ชิงไหวชิงพริบไม่ได้เตรียมการในสถานการณ์แต่ละตอนตลอดทั้งเรื่อง
เมื่อเปิดฉายแล้ว ทำรายได้เป็นอันดับ 1 ทันทีในฮ่องกงและจีน และถือเป็นภาพยนตร์ที่ทำรายได้มากที่สุดตลอดกาลในจีนแผ่นดินใหญ่ โดยทำรายได้ได้ถึง 650 ล้านหยวน (3,250 ล้านบาท) เอาชนะภาพยนตร์ฮอลลีวู้ดฟอร์มใหญ่อย่าง "Avatar" ได้อีกต่างหาก
สำหรับในประเทศไทย นำเข้าฉายโดย สหมงคลฟิล์ม โดยกำหนดฉายไว้ที่ 13 มกราคม พ.ศ. 2554 แต่แล้วก็ได้เลื่อนไปเข้าฉายในช่วงเทศกาลตรุษจีนแทน แล้วก็เลื่อนอีก จนในที่สุดเข้าฉายในวันที่ 13 เมษายน ปีเดียวกัน ในช่วงเทศกาลสงกรานต์
ภาพยนตร์ได้รับเสียงวิจารณ์ไปในทางที่ดี โดยในเว็บไซต์ IMDb ให้คะแนนไปทั้งหมด 8 ดาวซึ่งนับว่าสูงมาก จากทั้งหมด 10 ดาว
พระครูอาคมวิสุทธิ์ (คง สุวณฺโณ)
พระครูอาคมวิสุทธิ์ (หลวงพ่อคง สุวัณโณ) ท่านมีนามเดิมว่า คง นามสกุล ฑีฆายุ เกิดเมื่อวันที่ 20 กันยายน พ.ศ. 2445 ตรงกับปีที่ 34 ในพระบาทสมเด็จพระจุลจอมเกล้าเจ้าอยู่หัว รัชกาลที่ 5 โยมบิดาชื่อ นายส้อง โยมมารดาชื่อ นางโอง นามสกุล ฑีฆายุ ท่านเป็นบุตรคนหัวปี มีพี่น้องชายหญิงทั้งหมด 11 คน ครอบครัวประกอบอาชีพเกษตรกรรม
ท่านได้เกิดมาในแวดวงของผู้มีวิชาอาคมเป็นที่เลื่องลือ โดย ปู่ของท่าน คือ หลวงปู่วง ซึ่งเป็นพระผู้มีวิชาอาคมเป็นที่เลื่องลือในสมัยนั้น และตาของท่าน คือ หลวงคีรีเขตต์ รับราชการดูแลหัวเมืองตราด-จันทบุรี ผู้มีคาถาอาคมขลัง เป็นผู้มีวิชาทางคงกระพันเป็นเลิศ
หลวงพ่อคง อุปสมบทครั้งแรก พ.ศ. 2466 อายุได้ 21 ปี อุปสมบทครั้งที่ 2 ท่านอุปสมบทครั้งที่ 2 เมื่อวันที่ 5 มีนาคม พ.ศ. 2477 หลังจากที่พระบาทสมเด็จพระปกเกล้าเจ้าอยู่หัว รัชกาลที่ 7 ทรงสละราชสมบัติมาแล้ว 3 วันขณะมีอายุได้ 32 ปี ณ วัดชมพูราย จังหวัดตราด โดยมีพระอุปัชฌาย์ชื่อ พระอธิการผูก วัดสลัก ได้ศึกษาธรรมะและวิชาอาคมขลัง อักขระเลขยันต์จากโยมตาชื่อ หลวงคีรีเขตุที่มีวิชาคงกระพันเป็นเลิศ ตลอดจนพระคณาจารย์ที่เก่งๆ ในสมัยนั้น
วัยเด็กเข้าเรียนชั้นประถมที่โรงเรียนวัดชมพูทราย จบชั้นประถมปีที่ 3 เมื่อ พ.ศ. 2462 และช่วยทางบ้านหาสมุนไพรของป่าออกมาขายในช่วงท้ายของชีวิตหลวงพ่อได้อาพาธเป็นไข้หวัดใหญ่ และปอดบวม มีโรคแทรกซ้อน เมื่อวันที่ 11 กันยายน พ.ศ. 2532 ลูกศิษย์ได้ส่งหลวงพ่อคง ไปรักษาที่โรงพยาบาลตากสิน จันทบุรี จนพอทุเลา ท่านก็ได้ขอกลับมาที่วัดวังสรรรส และต่อมาอีกไม่กี่วันท่านก็ได้จากพวกเราไปอย่างสงบ ณ วัดวังสรรพรส ในวันที่ 25 กันยายน พ.ศ. 2532 เวลา 10.15 น. รวมสิริอายุได้ 87 ปี 5 วัน นับพรรษาที่ 55
ฮิงาชิโอซากะ
ฮิงาชิโอซากะ () เป็นนครในจังหวัดโอซากะ ประเทศญี่ปุ่น ตั้งอยู่ทางทิศตะวันออกของเมืองโอซากะ มีขนาดพื้นที่ทั้งสิ้น 61.81 ตารางกิโลเมตร ในปี พ.ศ. 2553 มีจำนวนประชากรประมาณ 504,987 คน
ทิลเดอะเวิลด์เอนส์
"ทิลเดอะเวิลด์เอนส์" () ต้นสังกัดของริทนีย์ ได้ปล่อยซิงเกิลออกมาเป็นซิงเกิลที่ 2 แต่ซิงเกิลนี้ ในวันที่ 4 กุมภาพันธ์ พ.ศ. 2554 ไม่แรงเท่าซิงเกิลที่ 1 ที่ทำได้ติดชาร์ตในบิลบอร์ดในวันแรกที่ปล่อยเพลง ซิงเกิลนี้เลยตกไปอยู่อันดับที่ 2 ในวันแรก และต่อมา ก็ตกลงไปอยู่ในอันดับที่ 20 เนื่องจากสภาพ มิวสิกวิดีโอ ซิงเกิลก่อนที่เธอทำให้ชาวแฟนๆผิดหวัง แล้วนำเธอไปเปรียบเทียบกับ เลดี้ กาก้า ซึ่ง เพลง "Born This Way" ของเธอและมิวสิกวิดีโอของเธอ มาแรงแซงอันดับ1ไปได้ แต่ทางต้นสังกัดเองก็พยายามให้สุดความสามารถ เพื่อให้ไม่ทำให้แฟนๆเพลงของเธอผิดหวัง
ต่อมาได้เปิดเอ็มวี ทิลเดอะเวิลด์เอนด์ส ขึ้นมาในวันที่ 6 เมษายน เวลา 15.00(ในไทย)
พระที่นั่งมูลสถานบรมอาสน์
พระที่นั่งมูลสถานบรมอาสน์ เป็นพระที่นั่งตึก2ชั้นศิลปกรรมแบบยุโรปโดยพระที่นั่งองค์นี้สร้างเชื่อมต่อกับพระที่นั่งจักรีมหาปราสาททางด้านทิศตะวันออก โดยมีชื่อเรียกว่าห้องโต๊ะ ใช้สำหรับประกอบพระราชพิธีสำคัญๆต่างๆและใช้สำหรับพระราชทานเลี้ยงรับรอง
เป็นพระที่นั่งที่สร้างต่อเนื่องกับท้องพระโรงกลางพระที่นั่งจักรีมหาปราสาท ด้านตะวันออก ใช้เป็นห้องสำหรับพระราชทานเลี้ยง พระที่นั่งองค์นี้อยู่ต่อกับท้องพระโรงกลางของหมู่พระที่นั่งจักรีมหาปราสาททางทิศตะวันออกพระที่นั่งองค์นี้มีความหมายว่า “ เป็นที่ประทับเมื่อขึ้นครองราชย์ “พระที่นั่งองค์นี้ใช้เป็นห้องสำหรับพระราชทานเลี้ยงในงานต่างๆจึงเรียกว่า“ห้องโต๊ะ“เพดานห้องทำเป็นลายมงคล8ประการคือ สังข์ , จักร , ตะบอง , บ่อน้ำ , ลูกโค , กรอบหน้า , ธง และ ขอ ต่อมาพระที่นั่งองค์นี้ชำรุดทรุดโทรมมาก พระบาทสมเด็จพระปรมินทรมหาภูมิพลอดุลยเดช รัชกาลที่9 จึงโปรดเกล้า ฯ ให้รื้อลงและสร้างพระที่นั่งมูลสถานบรมอาสน์องค์ใหม่ขึ้นแทน แต่ยังจัดเป็นห้องพระราชทานเลี้ยงเช่นเดิม
พระที่นั่งดำรงสวัสดิ์อนัญวงศ์
พระที่นั่งดำรงสวัสดิ์อนัญวงศ์ เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์1ในหมู่พระที่นั่งจักรีมหาปราสาท ปัจจุบันถูกรื้อลงแล้ว
พระที่นั่งองค์นี้อยู่ต่อจากพระที่นั่งสมมติเทวราชอุปบัติ ทางทิศตะวันตกมีการตกแต่งด้วยเครื่องลายคราม มีนามเป็นการภายในว่า “ ห้องผักกาด “ บางครั้งใช้เป็นห้องเสวย กาแฟ เมื่อมีงานพระราชทานเลี้ยงใหญ่ ระหว่างพระที่นั่งองค์นี้กับพระที่นั่งราชปรีดีวโรทัยเป็นที่พักของหมอหลวงซึ่งโปรดเกล้า ฯ ให้เข้ามาอยู่เมื่อทรงพระประชวร
เรือนเจ้าจอมมารดาแส
เรือนเจ้าจอมมารดาแส ตั้งอยู่ในพระราชวังบางปะอิน เป็นเรือนที่พักของเจ้าจอมมารดาแส โรจนดิศ เป็นเจ้าจอมมารดาในพระบาทสมเด็จพระจุลจอมเกล้าเจ้าอยู่หัว ตัวอาคารก่ออิฐถือปูน มี 2 ชั้น ชั้นบนมี 3 ห้องนอน 3 ห้องน้ำ แต่ละห้องมีประตูเข้าด้านหน้า
เรือนเจ้าจอมมารดาแส ตั้งอยู่ระหว่างพระตำหนักสมเด็จพระปิตุจฉาเจ้าสุขุมาลมารศรี พระอัครราชเทวีและเรือนเจ้าจอมเอี่ยม เอิบ อาบ เอื้อน และเจ้าจอมมารดาอ่อน
พระที่นั่งนิพัทธพงศ์ถาวรวิจิตร
พระที่นั่งนิพัทธพงศ์ถาวรวิจิตร เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่ง1องค์ในหมู่พระที่นั่งจักรีมหาปราสาท ปัจจุบันถูกรื้อลงแล้ว
พระที่นั่งองค์นี้อยู่ต่อจากพระที่นั่งมูลสถานบรมอาสน์ทางทิศตะวันออก พระที่นั่งองค์นี้เป็นห้องพระภูษา ( เครื่องแต่งตัว ) ของพระมหากษัตริย์ มีเกยสำหรับส่งพระกรพระองค์เจ้านายฝ่ายใน ในพระราชพิธีโสกันต์
พระที่นั่งอมรพิมานมณี
พระที่นั่งอมรพิมานมณี เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์1ในหมู่พระที่นั่งจักรีมหาปราสาท ปัจจุบันถูกรื้อลงแล้ว
พระที่นั่งองค์นี้ตั้งอยู่ต่อจากเฉลียงพระที่นั่งบรมราชสถิตย์มโหฬารลงมาทางทิศ ใต้ เป็นพระวิมานสำหรับเข้าที่บรรทมของ พระบาทสมเด็จพระจุลจอมเกล้าเจ้าอยู่หัว โดยเฉพาะ เรียกกันเป็นการภายในว่า " ในที่ " ด้านหลังพระที่นั่งองค์นี้ติดกับ " สวนสวรรค์ "
พระที่นั่งสุทธาศรีอภิรมย์
พระที่นั่งสุทธาศรีอภิรมย์ เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์1ในหมู่พระที่นั่งจักรีมหาปราสาท ปัจจุบันถูกรื้อลงแล้ว 
พระที่นั่งองค์นี้ตั้งอยู่ต่อจากพระที่นั่งอมรพิมานมณีทางทิศตะวันออก เป็นที่ประทับของสมเด็จพระศรีพัชรินทราบรมราชินีนาถ พระบรมราชชนนีพันปีหลวง ตั้งแต่เมื่องครั้นยังทรงพระอิสริยยศเป็นพระนางเจ้าพระวรราชเทวี โดยขึ้นพระที่นั่งใหม่ เมื่อวันพุธ แรม 6 ค่ำ เดือน 8 ปีจอ อัฐศก ศุกราช 1248 ( พ.ศ. 2429 ) พระที่นั่งองค์นี้มีพระเฉลียงต่อเนื่องกับ " ห้องน้ำเงิน " ซึ่งทรงใช้เป็นที่ทรงพระสำราญในหมู่พระราชโอรส - ธิดา เจ้านาย และราชอาคันตุกะที่มาเฝ้า ฯ เป็นการส่วนพระองค์ ในการเฝ้าแหนแต่ละครั้ง เมื่อมีผู้มาเฝ้าก็จะเสด็จออกรับแขกทางอัฒจันทร์ใหญ่ซึ่งอยู่ทางทิศตะวันออก อัฒจรรย์นี้แยกออกเป็นสองทางคือ ทางหนึ่งขึ้นไปสู่พระที่นั่งสุทธาศรีอภิรมย์ และอีกทางหนึ่งแยกขึ้นไปสู่พระที่นั่งเทพดนัยนันทยากรที่อัฒจันทร์นี้ หม่อมศรีพรหมา ได้บรรยายเกี่ยวกับการรับแขกของ สมเด็จพระศรีพัชรินทราบรมราชินีนาถ ฯ ว่า " พอบ่ายราว 5 โมงเย็น สมเด็จ ฯ เสด็จออกรับแขกที่ตรงอัฒจันทร์ขั้นสุดท้ายนั่นเอง ถ้าเป็นบ้านคนธรรมดาก็ว่า ตรงหัวบันไดก็ได้ แต่บันไดของพระที่นั่งกว้างใหญ่ ปูด้วยหินขาวกับดำวดงาม ส่วนแขกเหล่านั้นจะนั่งตามขั้นอัฒจันทร์ " ห้องบรรทมของสมเด็จ ฯ นั้นทรงแบ่งครึ่งประทับร่วมกับสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธรสภาพภายในห้องบรรทมนั้นพระเจ้าวรวงศ์เธอ พระองค์เจ้าจุลจักรพงษ์ทรงบรรยายไว้ว่า " ห้องบรรทมนี่กว้างใหญ่จนแบ่งเป็นส่วน ๆ โดยมรฉากไม้กั้นและ ฉากไม้นั้นมีรูปถ่ายติดอยู่เต็ม " ในปัจจุบันองค์นี้ได้ถูกรื้อลงแล้วเนื่องจากชำรุดความทรุดโทรม
พระที่นั่งปรีดีราชวโรทัย
พระที่นั่งปรีดีราชวโรทัย เป็นพระที่นั่งที่สร้างขึ้นในสมัยรัชกาลพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์1ในหมู่พระที่นั่งจักรีมหาปราสาท ปัจจุบันถูกรื้อลงแล้ว
พระ ที่นั่งองค์นี้อยู่ต่อเนื่องกับห้องเขียวในพระที่นั่งบรมราชสถิตยมโหฬารด้าน ทิศเหนือ จึงเรียกว่า " ห้องเขียวนอก " มีชานติดอยู่กับ " ห้องผักกาด " หรือพระที่นั่งดำรงสวัสดิอนัญวงศ์ เป็นที่สำหรับมหาดเล็กและข้าทูลละอองธุลีพระบาทฝ่ายหน้าเฝ้า ฯ บางโอกาส
ชั้น บนเป็นห้องพักผ่อนพระราชอิริอยาบถ ชั้นล่างเรียกว่า " ชั้นต่ำ " หรือเรียกว่า " ห้องช่างเขียน " เป็นที่รวบรวมช่างฝีมือประณีตของหลวงไว้เป็นอันมาก มีช่างเขียนลวดลายไทยและลายต่างประเทศ เช่น ช่างทอง ช่างปั้น ช่างกลึง ช่างแกะสลึก ช่างก่อเขา ช่างออกแบบเครื่องเพชร
พระที่นั่งเทพดนัยนันทยากร
พระที่นั่งเทพดนัยนันทยากร เป็นพระที่นั่งที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เป็นพระที่นั่งองค์1ในหมู่พระที่นั่งจักรีมหาปราสาท ปัจจุบันถูกรื้อลงแล้ว
พระที่นั่งองค์นี้อยู่ทางทิศเหนือของพระที่นั่งบรมราชสถิตยมโหฬารตรง " ห้องน้ำเงิน " และอยู่ตรงข้ามกับพระที่นั่งสุทธาศรีอภิรมย์ มีดาดฟ้าคั่นกลาง และมีเฉลียงเดินติดต่อได้โดยผ่าน " ห้องน้ำเงิน " มีอัฒจันทร์ใหญ่เป็นทางลงร่วมกันได้ทางทิศตะวันออก 
ชั้นบนเป็นที่ประทับของสมเด็จพระราชโอรสหรือพระราชธิดา ส่วนชั้นล่าง เป็นห้องนอนใหญ่ ที่บรรทมของหม่อมเจ้าชายและหญิงหลายองค์ และลูกหลานข้าราชการ ห้องนี้จึงเรียกกันว่า " ห้องหม่อมเจ้า "
สถานีรถไฟเขาชัยสน
สถานีรถไฟเขาชัยสน ตั้งอยู่ อำเภอเขาชัยสน จังหวัดพัทลุง เป็นสถานีรถไฟชั้น 2 ของทางรถไฟสายใต้
พระครูวิหารกิจจานุการ (ปาน โสนนฺโท)
หลวงพ่อปาน วัดบางนมโค (16 กรกฎาคม พ.ศ. 2418 — 26 กรกฎาคม พ.ศ. 2481) พระเกจิอาจารย์ชื่อดังแห่ง พระนครศรีอยุธยา ท่านเป็นเจ้าอาวาสวัดบางนมโครูปที่ 3 ดำรงตำแหน่งเจ้าอาวาสวัดบางนมโคระหว่างปี พ.ศ. 2478 จนถึงปี พ.ศ. 2481 ท่านเป็นพระอริยสงฆ์ทรงอภิญญารูปหนึ่ง แม้ว่าจะมรณภาพไปนานแล้วก็ตาม ชื่อเสียงของท่าน ยิ่งเป็นที่รู้จัก ในบรรดานักสะสมพระเครื่องทั้งหลาย และการสร้างพระของท่านก็ไม่เหมือนกับวัดอื่น คือท่านมักจะสร้างเป็นรูปพระพุทธเจ้าอยู่เหนือสัตว์พาหนะอันมี ครุฑ หนุมาน เม่น ไก่ นก และปลา เป็นต้น
พระครูวิหารกิจจานุการ หรือ หลวงพ่อปาน โสนันโท ท่านเกิดเมื่อวันที่ 16 กรกฎาคม พ.ศ. 2418ตรงกับรัชกาลของพระบาทสมเด็จพระจุลจอมเกล้าเจ้าอยู่หัว ณ บ้านตำบลบางนมโค อำเภอเสนา จังหวัดพระนครศรีอยุธยา เป็นบุตรของ นายสะอาด และ นางอิ่ม สุทธาวงศ์ ต่อมาในปี พ.ศ. 2439 ท่านได้อุปสมบทเป็นพระภิกษุ ณ พัทธสีมา วัดบางนมโค โดยมีหลวงพ่อสุ่น วัดปลาหมอ เป็นพระอุปัชฌาย์ พระอาจารย์จ้อย วัดบ้านแพน เป็นพระกรรมวาจาจารย์ พระอาจารย์อุ่ม วัดสุธาโภชน์ เป็นพระอนุสาวนาจารย์ ได้รับฉายาจากพระอุปัชฌาย์ว่า โสนันโท ต่อมาท่านได้ศึกษาและปฏิบัติธรรมอยู่กับหลวงพ่อสุ่นพอสมควรแล้ว จึงได้เดินทางไปศึกษาพระปริยัติธรรม ณ วัดสระเกศ กรุงเทพฯ และวัดเจ้าเจ็ดในพระนครศรีอยุธยาเรียนแพทย์แผนโบราณจากวัดสังเวชฯศึกษาเพิ่มเติมกับ หลวงพ่อเนียม วัดน้อย และ พระอาจารย์โหน่ง อิณฑสุวัณโณ อดีตเจ้าอาวาสวัดคลองมะดันเรียนวิชาสร้างพระเครื่องดินจากชีปะขาว เรียนการปลุกเสกพระเครื่องและเป่ายันต์เกราะเพชรจากอาจารย์แจง สวรรคโลก ได้รับพระคาถาปัจเจกโพธิสัตว์มาจากครูผึ้ง อยุธยา หลังจากนั้น ท่านจึงได้มาอยู่ที่วัดบางนมโคและได้รับพระราชทานสัมณศักดิ์เป็น พระครูวิหารกิจจานุการ กิจวัตรของท่านก็คือหลังจากท่านฉันภัตตาหารเพลแล้ว ท่านก็จะมาสงเคราะห์ชาวบ้าน ตลอดทั้งวัน และการทำน้ำมนต์เพื่อรักษาคนไข้ รวมทั้งผู้ที่ถูกกระทำคุณไสยด้วย หลวงพ่อปาน โสนันโทได้ละสังขารไปเมื่อวันที่ 26 กรกฎาคม พ.ศ. 2481 ตรงกับรัชกาลของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 63 ปี บวชพระมาได้ 42 พรรษา เหลือแต่มรดกที่ล้ำค่า เช่น พระเครื่องดินเผา ผ้ายันต์เกราะเพชร ผ้ายันต์ชนิดต่าง ๆ และพระคาถาปัจเจกโพธิสัตว์ มอบให้แก่ศิษย์สืบไป ลูกศิษย์ของท่าน ที่สืบทอดวัดบางนมโคต่อจากท่านก็คือ หลวงพ่อเล็ก เกสโร เจ้าอาวาสรูปที่ 4 ของวัดบางนมโค
ซือเตินดาล
ซือเตินดาล () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 7,100 คน ตั้งอยู่ทางตะวันออกเฉียงใต้ของเคงก์ และมีพื้นที่ติดต่อกับอัส, มาสเมเคอเลิน, ลานาเกิน และบิลเซิน โดยซือเตินดาลห่างจากฮัสเซิลต์ซึ่งเป็นเมืองหลวงจังหวัด 16 กิโลเมตร พื้นที่ส่วนหนึ่งของซือเตินดาลเป็นเขตอุทยานแห่งชาติโฮเคอเกมเปิน
นาวาคาราบาว
นาวาคาราบาว เป็นคอนเสิร์ตใหญ่ครั้งหนึ่งของวงคาราบาว จัดขึ้นเมื่อเวลา 19.00 น. ของวันเสาร์ที่ 30 เมษายน พ.ศ. 2548 ณ.หอประชุมกองทัพเรือ ติดริมแม่น้ำเจ้าพระยา โดยคอนเสิร์ตครั้งนี้จัดโดย บริษัท สกาย-ไฮ เน็ตเวิร์ค จำกัด และคลื่น 106 Life F.M. โดยมีจุดประสงค์เพื่อนำรายได้ส่วนหนึ่งช่วยเหลือผู้ประสบภัยพิบัติจากเหตุการณ์คลื่นสึนามิถล่มภาคใต้เมื่อปลายปี พ.ศ. 2547 โดยคาราบาวที่เพิ่งออกอัลบั้มชุดที่ 24 "สามัคคีประเทศไทย" แสดงร่วมกับวงออเคสตร้าของกองดุริยางค์ทหารเรือ "ไลท์ ออเคสตร้า ราชนาวีไทย" ซึ่งคอนเซปต์ของคอนเสิร์ตครั้งนี้ คือ "ไลท์ ร็อก เลส ทอล์ค" จะเป็นการแสดงดนตรีในแบบเบา ๆ เป็นครั้งแรกของคาราบาว
งานแถลงข่าวคอนเสิร์ตมีขึ้นในวันที่ 28 มีนาคม ปีเดียวกัน ที่หอประชุมกองทัพเรือ โดยที่ในครั้งนี้ เนาวรัตน์ พงษ์ไพบูลย์ ศิลปินแห่งชาติที่เคยร่วมงานกับคาราบาวมาแล้วหลายครั้ง ได้เขียนบทโคลงด้วยลายมือตนเองสำหรับคอนเสิร์ตครั้งนี้ โดยมีเนื้อหาว่า
ซึ่งบทโคลงนี้ได้ถูกตีพิมพ์ลงในบัตรคอนเสิร์ต และนำเสนอด้วยการอ่านเป็นกาพย์เห่เรือด้วยเสียงของ เรือเอกณัฐวัฏ อร่ามเกลื้อ ผู้อ่านกาพย์เห่เรือในกระบวนพยุหยาตราชลมารค เป็นโหมโรงก่อนเข้าสู่การแสดงด้วย สำหรับบัตรคอนเสิร์ตจัดจำหน่ายที่ไทยทิคเก็ตมาสเตอร์ เริ่มจำหน่ายวันแรก 26 มีนาคม ปีเดียวกัน โดยเริ่มจำหน่ายล่วงหน้าที่คลื่น 106 Life F.M. ตั้งแต่วันที่ 25 มีนาคม ราคา 1,500, 2,000 และ 2,500 บาท
ในคอนเสิร์ตได้มีการบรรเลงบทเพลงพิเศษ คือ เจ้าตาก (บรรเลงโดย ไลท์ ออเคสตร้า ราชนาวีไทย) , วอลซ์นาวี ร้องโดย แอ๊ด , พรานทะเล ร้องโดย เล็ก และ เนวี่บลู โดย เทียรี่
ภายหลังคอนเสิร์ตได้มีการส่งมอบเงินรายได้จากการจัดให้แก่ ผู้บัญชาการทหารเรือ เป็นจำนวนเงินทั้งสิ้นถึง 1,000,000 บาท
เรียว อิชิคะวะ
เรียว อิชิคะวะ () เป็นนักกอล์ฟอาชีพชาวญี่ปุ่น เจ้าของฉายา ฮะนิคะมิ โอจิ ("Hanikami Ōji" แปลว่า เจ้าชายขี้อาย)
อิชิคะวะเป็นชาวเมืองมัตซึบิชิ จังหวัดไซตะมะ เริ่มมีชื่อเสียงตั้งแต่ปี 2007 ขณะนั้นเขาอายุ 15 ปี 8 เดือน ได้เป็นนักกีฬาอายุน้อยที่สุดที่ชนะเลิศในรายการกอล์ฟปกติของญี่ปุ่น ในรายการมันชิงแวร์โอเพน หลังสิ้นสุดรายการนั้น อิชิคะวะได้รับการจัดอันดับโลกอยู่ที่อันดับที่ 86 โดยยังไม่ได้ลงเล่นในระดับอาชีพ เขาเริ่มเล่นอาชีพในปีถัดมา และเล่นในพีจีเอทัวร์ ในปี 2009
เมื่อวันที่ 30 มีนาคม ค.ศ. 2011 หลังเหตุแผ่นดินไหวและคลื่นสึนามิในญี่ปุ่น อิชิคะวะในวัย 19 ปี ประกาศว่าจะบริจาคเงินรายได้ทั้งหมดจากการแข่งขันกอล์ฟในปีนั้น เพื่อช่วยเหลือผู้ประสบภัย และจะบริจาคเงินส่วนตัวเพิ่ม 100,000 เยน (ประมาณ 35,000 บาท) ให้กับทุกหลุมที่เขาตีเบอร์ดีได้ เขาตั้งเป้าหมายว่าจะทำเงินรางวัลในปี 2011 เพื่อบริจาคทั้งหมดทั้งสิ้น 200 ล้านเยน
อรพินท์ ไชยกาล
อรพินท์ ไชยกาล (6 พฤษภาคม พ.ศ. 2447 - 1 มกราคม พ.ศ. 2539) อดีตสมาชิกสภาผู้แทนราษฎรจังหวัดอุบลราชธานี เป็นสตรีที่ได้รับเลือกตั้งเป็นสมาชิกสภาผู้แทนราษฎรคนแรกของประเทศไทย เคยรับราชการเป็นครูใหญ่โรงเรียนนารีนุกูล จังหวัดอุบลราชธานี
อรพินท์ ไชยกาล (คุณิตะสิน) เป็นบุตรของนายแก้ว และนางคูณ คุณิตะสิน มีพี่น้อง 6 คน โดยนางอรพินท์เป็นคนที่ 5 สมรสกับเลียง ไชยกาล อดีตรัฐมนตรีว่าการกระทรวงยุติธรรม และหัวหน้าพรรคประชาชน มีธิดา 5 คน โดยอรพินท์ ไชยกาล ได้รับเลือกตั้งเป็นสมาชิกสภาผู้แทนราษฎร จังหวัดอุบลราชธานี เมื่อวันที่ 5 มิถุนายน พ.ศ. 2492 นับเป็นสตรีคนแรกของประเทศไทยที่ได้รับเลือกตั้งเป็นสมาชิกสภาผู้แทนราษฎร
นางอรพินท์ ถึงแก่อสัญกรรมเมื่อวันที่ 1 มกราคม พ.ศ. 2539 สิริอายุ 91 ปี